Wikipedia:Bozketak/Emakumezkoak eta gizonezkoak bereizteko kategoriak - Wikipedia, entziklopedia askea.\nWikipedia:Bozketak/Emakumezkoak eta gizonezkoak bereizteko kategoriak\nWikipedia honetako Txokoan eztabaida luzea izan da, «Emakumeak lanbidearen arabera» izenburuarekin, lanbide batzuetako emakumezkoak bereizten dituzten kategoriak ezabatzearen komenientziaz. Eztabaida horretan agertutako iritzi eta jarreretatik ondorioren bat ateratzeko asmoz, proposamen bat plazaratu da.\nKategoriak sortzeari buruzko azalpenetan irizpide hau agertzea:\n« Oro har, emakumezkoak batetik eta gizonezkoak bestetik bereizten dituzten kategoriak ez sortzea gomendatzen da; guztiok gara gizakiak eta sexua ez da bereizketa egokia askotan. Hala ere, halako kategoria bat sortzeko beharra ikusten baduzu, sortzeko eskubidea baduzu. Eskubide hori erabiltzeak betebehar hauek ekarriko dizkizu:\nBozketa hau proposatu duen lankidea Xabier Armendaritz (eztabaida · ekarpenak) izan da.\n17 egun. 2014ko irailaren 26tik urriaren 12 arte.\nAlde Gizabanako guztiak, guztiak.... (lehendik sortutako artikuluak kategorizatu eta kitto!) :-) -Marklar (eztabaida) 10:15, 26 iraila 2014 (UTC)\nEgina. Arrazoia, esaldi hori ez zegoen ondo idatzita. Zuzendu dut, eskerrik asko. --Xabier Armendaritz\n2014-09-26, 10:21 (UTC)\nAlde. --Xabier Armendaritz\n2014-09-26, 11:08 (UTC\nAlde -Sikret8 (eztabaida) 15:50, 26 iraila 2014 (UTC)\nAurka -Theklan ·\n11:50, 26 iraila 2014 (UTC) Azpian azaldutakoagatik.\nAurka--Assar; (erantzun hemen) 15:43, 26 iraila 2014 (UTC)\nAurka - --Joxemai; (erantzunak) 08:41, 27 iraila 2014 (UTC)\nNeutrala - Eztabaida hau Gordiar korapiloa dirudi. -Euskaldunaa (eztabaida) 19:54, 26 iraila 2014 (UTC)\nEztabaida hau ez dut zuzenean jarraitu eta nola garatzen zen ikusi nahi nuen. Nire ustez ez da berdina Gizonezko filosofoak eta Emakumezko filosofoak, kategorizazio horrek baduelako helburu konkretu bat. Emakumezkoen sailkapen bat egiterakoan bisibilizazioa egiten da, euskal herritarrak direla markatzen dugunean bezala. Orokorrean emakumeak zientziatan eta ia edozein arlo profesionaletan inbisibleak izan dira, eta oso mezu positiboa ematen da Euskal Herriko filosofoak kategoriaz gain Emakumezko filosofoak sortzen badugu. Gizonezkoak ez gara izan inbisibleak historian zehar eta, horregatik, kategoria horrek ez du hainbeste zentzurik. -Theklan ·\n10:13, 26 iraila 2014 (UTC)\nEmakumezkoen kategoriak baizik ez sortzeari neutraltasun falta ikusten diot, ordea: markatzen ez diren guztiak gizonezkoak direla esatea bezainbeste da... Hau da, ezer esaten ez bada, zientzialari bat gizonezkoa da? Aurreiritzi sexistei arrazoi ematea iruditzen zait. --Xabier Armendaritz\n2014-09-26, 10:27 (UTC)\nBisibilizazioak ez dakar sexismoa. Pentsa Lilatoian: parte-hartzaileak emakumeak bakarrik dira, baina bereziki emakumeak bultzatu nahi direlako berez azpi-ordezkatuak dauden eremu batean parte-hartzera. -Theklan ·\n11:49, 26 iraila 2014 (UTC)\nNire ustez emakumeen bisibilizazioak baidakarrela sexismo inplizitu edo lauso bat. Nolabait matxismoaren aurka ekin behar zaiolakoan emakumeak nabarmendu nahi dituztenak matxisten bizio berean jausten dira. Nik pentsatzen dudanarekin bat ez datorren arren, hau proposatuko nuke:\nEmakumezkoei buruzko kategoriak sor daitezke, Xabierren proposamenean esaten den bezala, baina kategoria ezkutukoa edo non topical egin (Hiding categories) eta biologo, antropologo eta abarren kategorian gizonak eta emakumeak, denak batera, sartzea. Gizonen kategoriak ez nituzke inolaz ere sortuko, kasu berezi batzuetan ezik (abeslariak, aktoreak eta kirolariak).- --Joxemai; (erantzunak) 12:25, 26 iraila 2014 (UTC)\nNik uste argi utzi dudala nire iritzia bereizketari buruz, emakumea nabarmendu ordez, gutxiesten duela iruditzen zait. Egia da aipatutako Lilatoia nik emandako argudioei kontra egiten diela, baina lasterketan parte hartzen duten gehienak (antolatzaileak, behintzat) feministak direla kontuan hartu behar da. Bizi garen gizartea, zoritxarrez, ez. Beraz, Lilatoian ez da horrenbestekoa gaizki-ulertuak edo interpretazio okerrak egiteko arriskua.\nGainera, sexismoaren alde garratzena emakumeek jasan badute ere, gizonek ere jasan behar izan dugu geurea gizarte matxista honetan. Theklan, ondo irudituko litzaizuke, era berean, Kategoria:Gizon erizainak, Kategoria:Gizon feministak edota Kategoria:Gizon gimnastak modukoak sortzea? -Sikret8 (eztabaida) 15:50, 26 iraila 2014 (UTC)\nAupa. Nik harri bat bota nuen eta gero eskua ezkutatu nuen eztabaida honetan, apur bat off egon naiz egun hauetan, barkatu.\nTheklan-ekin ados nago argudioan: emakumezkoak nabarmentzea, edo behintzat historian egon diren pertsona ospetsu batzuk emakumeak izan zirela esatea, nire ustez emakumeen aldeko ekintza da, ez aurkakoa. Adibidez, muturreko kasura joanda, kategorietan soilik ez, artikuluan bertan ere sexua adieraztea kenduta, Hipatiaren kasua hartuta ("Hipatia Alexandriako zientzialaria izan zen"), nik pentsatuko nuke Hipatia gizon bat zela, ez baitakit (Amenabarren film kaxkarra ikusi ez banu XD) Hipatia emakume izena dela, eta oraindik mentalki matxismo egoera horretan gaudenez gero (ni behintzat), ba horixe, argazkira begiratuko nuke eta esango nuke: "Hara, emakumea da eta!"\nSimone de Beauvoir: nik ez dakit "Simone" izena gizonena ala emakumeena den, beraz, nire "matxismoari" jarraiki eta munduan historikoki ospetsu izan diren filosofo gehienak gizonak izan direla jakinda, ba gizona dela pentsatuko nuke. Are gehiago, eskolan filosofia ikasten ari den 14 urteko ikasle bat banintz, gizona dela pentsatuko nuke. Artikulura sartu eta ez du inon jartzen emakumea dela. Eskerrak argazki bat dagoen! -> Emakumetasuna inon aipatzen ez denez, zein da 14 urteko ikaslearen ondorioa?: ez dago emakume filosoforik -> emakumearen inbisibilitatea.\nIzan ere, kategorietan emakumeak aipatzea egokia ez bada, artikuluen barruan ere ez da egokia, ezta? Ez dut ulertzen zergatik kategorietan aipamen hori kentzea proposatzen den eta artikuluen barruan ez. Hain garrantzitsuak al dira kategoriak? Artikuluetako barruko testua baino gehiago? Nik esango nuke alderantziz dela, eta beraz, argudioak balio handiagoa lukeela bigarren kasuan. Alegia: "ken dezagun emakumetasun aipamena testu barruan, eta utz dezagun kategorietan!"\nHipatiaren kasura bueltatuta, eta bere kategoriak ikusita, zera aurkitzen dut: Antzinako Greziakoa zela, V. mendekoa, alexandriarra, matematikaria, filosofoa, astronomoa, 370.an jaioa eta 415.ean hila. Zergatik datu horiek guztiek izan behar dute garrantzitsuagoak, hain justu emakume izatearena baino? Ze emakumea zela aipatu gabe utzita, horixe ari gara adierazten, sexuarena garrantzi gutxiagoko kontu bat dela. Portzierto, orain pentsatuta, apur bat arraroa da "Antzinako Greziakoa" izatea eta "V. mendekoa", uste dut kategorizazio hori zuzendu behar dela.\nArgudio praktiko bat: nahiz eta sexuaren araberako kategoriak ez sortzea erabakitzen dugun eu-wikian, gainerako wikipedietan (batez ere ingelesezkoan) bai existitzen direnez, joera beti izango da sortzearen aldekoa, normalean kategoriak beste wikipedia batzuetatik kopiatzen baitira. Hemendik bost urtera, euskal wikipedian erabiltzaile berri gehiagok edukiak sortzen hasten direnean, joera kategoria horiek sortzearen aldekoa izango da, ez baitute jakingo bost urte atzera horrelako erabakirik hartu zenik.\nBide batez, Denzel Washingtonen kasuan beltza dela esatearen aldekoa nintzateke, ze uste dut garrantzitsua dela erakustea badaudela aktore beltz ospetsuak. Gainera, kasu horretan BAI ari garela esaten, kategorien bidez, afroamerikarra dela ;)\nMarklarrekin ere ados, badaude "delikatuak" izan daitezkeen beste kategorizazio batzuk: arraza, etab. baina horrek ez du esan nahi erabili behar ez direnik. Nire ustez informazio baliagarri eta osagarria ematen dute pertsonei buruz.\nEta amaitzeko, nire ustez entziklopedia batean nabarmentzekoak dira arau orokorretik kanpo dauden jokaera edo gertaerak, hain zuzen ohikoak ez direlako edo historikoki izan ez direlako. Emakume filosofoak, Hollywoodeko aktore beltzak, ateoak (Simone de Beauvoir artikuluaren kasuan bezala), etab. Bestela, ezkutuan geratzen dira eta hori "jakinduria gutxitzea" da, hain zuzen entziklopedia batek egin behar duenaren aurkakoa.\nAmaitzeko, asmakizun bat: ba al dakizue "Wachowski brothers" (Matrixeko zinema zuzendariak) nola esaten den euskaraz? Ez du balio ingelesezko wikipedian begiratzea... XD XD XD Twitter bidez agian enteratuko zineten batzuk nola den.\nBeraz, ez nago ados gomendioa emakumezkoen kategoriak EZ sortzearena izatea. Nire proposamena da gizonezkoen kategoriak sortzeko ahalegina egitea, emakumezkoenak sortzen diren bezala.--Assar; (erantzun hemen) 16:33, 26 iraila 2014 (UTC)\nAupa, Assar! Bai, esan duzunarekin ados. Hipatiaren artikuluan filosofoaren emakumetasuna aipatu beharko litzateke, arrazoi duzu. Ez da ezkutatu behar. Bisibilizazio behar horren garrantzia ikusten dut. Baina, aurreneko esaldian gehitzea gehiegizkoa iruditzen zait. Ikusi ingelesezko artikuluaren sarrera, euskarazkoa baino egokiagoa dela uste dut: Hypatia (/haɪˈpeɪʃə/ hy-PAY-shə; Greek: Ὑπατία Hypatía) (born c. AD 350 – 370; killed by Christians in 415) was a Greek Alexandrian Neoplatonist philosopher in Egypt. As head of the Platonist school at Alexandria, she taught philosophy and astronomy.\nIngelesezko wikipedian bereizketa ematen den arren, nire ustez berdintasunaren aldeko apustua ageriagoa da. Hipatiaren izena ez da soilik en:Category:Ancient Greek women philosophers kategorian agertzen, en:Category:Ancient Greek philosophers kategorian ere azaltzen da, Platon eta gainontzekoekin batera, maila berean. Hala, emakume filosofoak nabarmentzen dira, baina, era berean, gizonezkoen maila berean agertzen dira gaineko kategorian. Euskarazko wikipedian egiten ez den bezala. --> Hemengo eztabaidarentzako irtenbide egokia izan liteke ingeles eredua.\nHala ere, XXI. mendeko antropologo edota biologo baten emakumetasuna markatzea gehiegizkoa dela uste dut. Ez da batere aipagarria. Oraindik gizarte matxistan bizi garen arren, sexuaren araberako bereizte obsesiboak ez garamatza inora. Gizakiak bat egin beharrean, zatitzen gaituela iruditzen zait, bi lubaki sortzen.\nBide batez, Denzel Washingtonena erantzun nahiko nizuke. Denzel, Kategoria:Afroamerikarrak kategoriaz gain, Kategoria:Ameriketako Estatu Batuetako aktoreak kategorian ere badago, AEBetako gainontzeko aktoreen maila berean. Arazoa ikusiko nuke, Denzel Washington Kategoria:Amerikako Estatu Batuetako afroamerikar aktoreak kategorian baino ez balego. Afroamerikarra dela nabarmentzekoa den arren (batik bat, afroamerikar aktorea), lehenik eta behin, aktorea dela nabarmendu beharko litzateke. Beraz, orain dagoen moduan ez dut arazorik ikusten, ezta sarreran ere. Hala ere, gaineratu nahi dut afroamerikarrak ez direla arraza bat, Ameriketan bizi den etnia baten izena baizik. Arrazari beltza edo negroidea deitzen zaio. Eta euskal wikipedian, oraingoz behintzat, ez dira gizakiak arrazaren arabera sailkatzen.\nAzkenik, ez dut harrapatzen asmakizuna :( -Sikret8 (eztabaida) 18:01, 26 iraila 2014 (UTC)\nAupa. Nik uste dena esanda dagoel, beraz ez dut argudio gehiagorik emango. Bakarrik gaineratu nahi dut Denzel Washingtonen kasuan, zuk diozun kategoria hori ez bada existitzen, nire ustez dela artikulua sortu zenean lehendik zeuden kategoriak erabili zirelako eta berriak sortu ez zirelako; ez inork ez duelako nabarmendu nahi "afroamerikar aktorea" dela.\nAsmakizunaren erantzuna: "Wachowski neba-arrebak" (edo "anai-arrebak", nork bere gustura).--Assar; (erantzun hemen) 21:53, 26 iraila 2014 (UTC)\nBueno, ba ezer ez orduan. Ni ere nazkatu naiz inora ez garamatzan eztabaida honetaz. Emakumeak nabarmentzeko eta nabarmentzeko moduak daude, eta nik uste euskal wikipedian jarraitzen dena ez dela modu egokiena, lagundu baino gehiago, kalte egiten duela. Hori salatu nahi nuen. Onartzen dut sexuaren araberako bereizketa egitea baliagarria izan daitekeela (nire lehenbiziko ikuspuntua, beharbada, erradikalegia zen), baina egoki egin behar dira gauzak sexismoan ez erortzeko. Lehen esan dudan bezala, ingeles wikipedian egiten dena irtenbide ona izan liteke. Baina, adostasun zabalik lortzen ez denez, eta aldaketak egiteko jarrerarik ikusten ez dudanez... Ba nik etsitzen dut.\nHala ere, interesgarria izan da edukitako eztabaida. Eskertzen dizuet parte hartu izana biziki interesatzen zaidan gaia delako. Ondo izan. -Sikret8 (eztabaida) 10:03, 27 iraila 2014 (UTC)\nBide batez, Assar, eskertuko nizuke nire azken sarrera tentuz irakurtzea berriro ere. Uste dut ez duzula nire tesia behar bezala ulertu, batik bat, afroamerikarren inguruan esan dudana. -Sikret8 (eztabaida) 10:03, 27 iraila 2014 (UTC)\nAgian arazoetako bat da ez dugula emakumezko wikilaririk! -Theklan ·\n14:22, 27 iraila 2014 (UTC)\nProposamena aurrera atera da, baina oso emaitza estuarekin. Proposamena plazaratu nuenean ordu arteko iritziak biltzen saiatu nintzen, eta aldeko emaitza argiagoa espero nuen... baina, tira, adostasun handiagoa duen proposamenik ezean, horixe dugu jarraibidea oraintxe, eta dagokion tokian argitaratuko dut.\nBestalde, gomendio orokorra besterik ez denez, hau onartu izanak ez du kentzen kategoria jakin bat ezabatzeko edo kategoria jakin batean beste era batera jokatzeko aukera, kategoria horren eztabaida orrian proposatuta hala onartzen bada edo inor aurka agertzen ez bada. --Xabier Armendaritz\n2014-10-13, 10:54 (UTC)\nAzken aldaketa 29 urtarrila 2017(e)an, 22:19(e)tan\nOrriaren azken aldaketa: 29 urtarrila 2017, 22:19.


Argazkilaritza etiketadun albisteak\nXII Argazki Rallya\nBatis Goikoetxea memoriala irailaren 2an jokatuko da. Hona hemen oinarriak:\nXII Argazki Rallya - Gehiago irakurri\n“Legazpi Hiria”, XIX. ARGAZKI LEHIAKETA\nIkatza Argazkilari elkarteak sustaturiko lehiaketa honetara lanak bidaltzeko epea apirilaren 30ean amaituko da.\n“Legazpi Hiria”, XIX. ARGAZKI LEHIAKETA - Gehiago irakurri\nBatis Goikoetxea memoriala: sari banaketa\nAurkezturiko lanen emanaldia eta Sari banatze ekitaldia ostiralean egingo da, 19:00etan, Legazpiko Kultur Etxeko Areto Nagusian.\nBatis Goikoetxea memoriala: sari banaketa - Gehiago irakurri\nLegazpiko XI. Argazki Rallya: “Batis Goikoetxea memoriala”\nIgandean jokatuko da Legazpiko XI. Argazki Rallya, Batis Goikoetxea memoriala. Hona zenbait ohar:\nLegazpiko XI. Argazki Rallya: “Batis Goikoetxea memoriala” - Gehiago irakurri\n"Legazpi Hiria" Estatu mailako Argazki lehiaketako sari banaketa\nEkainaren 9an, ostirala, 19:00etan egingo da Kultur Etxeko Areto Nagusian, Ikatza Argazkilari Elkarteak sustaturik egiten den lehiaketari dagokion sari banaketa ekitaldia. Ondoren irailaren 30erarate ikusgai egongo den erakusketa irekiko da.\n"Legazpi Hiria" Estatu mailako Argazki lehiaketako sari banaketa - Gehiago irakurri\n"Legazpi Hiria" Argazki Lehiaketako sari banaketa\nEkainaren 17an, ostirala, 19:00etan egingo da Kultur Etxeko Areto Nagusian, Ikatza Argazkilari Elkarteak sustaturiko Estatu mailako "Legazpi Hiria" argazki lehiaketaren sari banaketa ekitaldia.\n"Legazpi Hiria" Argazki Lehiaketako sari banaketa - Gehiago irakurri\nBuztindegiko argazkilaritza ikastaroa\nBuztindegin bukatu dute argazkilaritza ikastaroa. Hona hemen bidalitako oharrak eta argazkia:\nBuztindegiko argazkilaritza ikastaroa - Gehiago irakurri\nIreki da Estatu Mailako LEGAZPI HIRIA 2016 XVII. ARGAZKI LEHIAKETA\nIkatza Argazkilari Elkarteak sustaturiko lehiaketa hau martxan da dagoeneko. Gaia librea da ► Gehienez lau argazki aurkez daitezke ► Inskripzioa 10 euro ► Azken eguna apirilaren 30a ► Bidalketak web orriaren bitartez www.ikatza.net ► Sariak: 200 eta 500 euro bitartean + garaikurra esklusiboa\nIreki da Estatu Mailako LEGAZPI HIRIA 2016 XVII. ARGAZKI LEHIAKETA - Gehiago irakurri\nArgazki ikastarorako izen ematea zabalik\nIkatza Elkarteak otsailaren 16tik aurrera emango duen oinarrizko argazkilaritzaren ikastarorako izen ematea irekiko da datorren otsailaren 2an eta 13rarte Kultur Etxean.\nArgazki ikastarorako izen ematea zabalik - Gehiago irakurri\nIgandean egingo da Legazpiko VIII. Argazki Rallya\nV. Batis Goikoetxea memoriala, aurtengoan ere Gipuzkoako Artzain egunean egingo da. Parte hartzeko izen emateak goizeko 9etatik 10:30ak bitarte egin beharko dira Ikatza Argazkilari Elkartearen egoitzan (Kultur Etxeko atzealdean). Ohi bezala bi maila izango dira, helduena eta 16 urtez beherakoena. Izen ematea egitean banatuko zaie partehartzaileei aurtengo gai zerrenda.\nIgandean egingo da Legazpiko VIII. Argazki Rallya - Gehiago irakurri\nLegazpiko VIII argazki rallya\nIkatzako kideek Legazpiko VIII argazki rallyaren berri bidali digute. Irailaren 7an izango da. Albistearen irudian daukazue kartela.\nLegazpiko VIII argazki rallya - Gehiago irakurri\nIkatza: argazkilaritza gauez\nIkatza argazkilari elkarteak gauez argazkiak egiteko ikastaroa antolatu du. Datorren larunbatean izango da eta lehentasuna bazkideen izango dute.\nIkatza: argazkilaritza gauez - Gehiago irakurri\nIkatza: ikastaro bukaera eta eskola praktikoa\nIkatzak bere ikastaroaren barruan eskola praktikoa eman die bere hamazazpi ikasleei. Asteburuko irteeraren berri eta argazkiak bidali dizkigute.\nIkatza: ikastaro bukaera eta eskola praktikoa - Gehiago irakurri\nIkatza: argazki rallya\nIkatza argazkilarien elkarteak 2013ko argazki-rallyaren eta herriz herriko oinarrien berri bidali digu. Irailaren 1ean izango da Legazpikoa. Oinarriak bere web orrian ikus daitezke\nIkatza: argazki rallya - Gehiago irakurri\nXIV. Legazpi Hiria Argazki Lehiaketa 2013 - Gehiago irakurri


«Adarretatik zintzilik», belaunaldi baten kronika | Kultura | GARA Euskal Herriko egunkaria\n2015 AZA. 13\n«Adarretatik zintzilik», belaunaldi baten kronika\nBeran estreinatuko da gaur Galder Perez eta Ane Zabalaren azken antzezlana. «Adarretatik zintzilik» 40 urte bete dituzten bi protagonisten bizi osoko ibilbidea da, jaiotzatik hasi eta heriotzaraino. Bide horretan, belaunaldi oso baten kronika dago atzean.\nAspaldi zeukaten buruan Galder Perezek eta Ane Zabalak beraien ibilbideari buruz zerbait egiteko ideia. Txikitatik ezagutzen dute elkar, hiru urte zituztenetik, eta ordu mordoa eman izan dute denbora horretan guztian. “Urak bizi dire” lana izan zen lehenengo aldia obra bera beraien eskuetatik ateratzen ez zena, eta beharrak edo gogoak bultzatuta, bi aktore eta sortzaileek beraien bizipen propioa oinarri duen obra eraiki zuten, 40 urteko langa gainditu dutenen belaunaldian oinarritutakoa. Emaitza “Adarretatik zintzilik” lana da, gaur gauean (22.00) Beran estreinatuko dena.\nJaiotza, haurtzaroa, gaztaroa eta heriotza bera ere aztergai ditu obrak, eta kontakizunerako bizipen propioak oinarri izan badituzte ere, fikziorako tartea hartu dute, baita «ingurukoei lapurtutako ideiak» txertatzekoa ere. «Belaunaldi baten kronika da», dio Zabalak.\n1975ean edo buelta horretan jaiotako belaunaldia da azken batean antzezlaneko oinarria, Franco hil ondoren jaio berri zirenena. «Hezi gintuzten dena eskura izango genuen belaunaldia bezala. Lizentziatu, diplomatu, masterra eta hau eta beste, eta izango ginen kapitalismoko izaki perfektuak», gaineratu du. Baina ez da horrela izan. «Gure gurasoei ziria sartu bazieten, guri ere sartu ziguten eta orain ohartzen ari gara horren larritasunaz», ohartarazi du. Eta hortik lanaren izenburua. «Ziria sartu ostean konturatzen gara ez gaudela lurra zapaltzen, beste planeta batean gabiltzala, ez baititugu betetzen iristen zaizkigun agindu horiek. Ez daukagu seme-alabarik, ez hipotekarik, ez auto propiorik... Geure burua adarretatik zintzilik ibiliko bagina bezala sentitzen dugu», azaldu du. Antzezlana bi formatu desberdinetan aurkeztuko da, taberna eta areto txikietarako eta antzokietarako. Hurrengo hitzorduak Ugao (azaroak 20), Gasteiz (azaroak 24) eta Lesaka (abenduak 4).


Larunbatean arratsaldeko 4ak eterditan Lur Berri gelan Saratar “Pontx Paiazo”-k eginen du jaia denentzat, partikulazki haurrentzat, sarrera bakotxak nahi duena. Maiatzaren 7an Har Hitza elkarteak antolatzen du Sara Oinez (28km) mendi ibilaldia.\nAurten izan da saindamendu erakusketarentzat, bi egunez egin dute, Pazko igandea eta astelehena. Gan den urtean bezala, kiroltegiaz aparte egina zen leihor haundi bat, beraz erakusle gehiago bazen.\nDenen Etxean ibili da jende margo eta zizelkarien ikusten. Sage lehendakaria eta bere lagunak aski kontent ziren, erakusketak izan baitu errekesta ederra.


aleazio altzairuzko plaka cnc zuntz laser ebaketa makina disko bikoitza eraginkortasun handiko - Hcmvp.com\nHornidura gaitasuna: 2000 multzo\nCnc Fiber Laser ebaketa-makina\nErrendimendu egonkorra, eraginkortasun handia eta kostu txikia.\nEzaugarri metalikoak ebakitzeko laser zuntzak\nMunduko zuntzezko laserrik onena, errendimendu egonkorra, eraginkortasun handia eta kostu txikia hartzea.\n2. Egitura mekanikoa\nUnitate bikoitzeko itxituraren desplazamendu unitate bikoitzarekin, Y norabideak gidatze indarra eta abiadura handia ditu, eta horrek joko osoa eman dezake zuntz laserren abiadura handiko ezaugarriei.\nBi zahartze tratamendu egin ondoren, ohearen gorputzaren egitura sendotu egiten da ohearen gorputzaren egonkortasuna eta doitasuna bermatzeko denbora luzez.\n3. Kontrol sistema\nHornitzaile gorenek eskainitako CNC sistema irekia erabiliz eta konpainiaren esperientziak laser industrian urte askotan zehar integratuz, man-makina interfazea hain erraza eta erosoagoa da funtzionatzeko.\n4. Jarraitzeko burua mozteko burua\nNazioarteko marka ospetsuaren ebaketa-buruaren jarraipena erabiliz, laserra beti dago ardatz-posizioan, ebaketaren eragina ziurtatu dezake.\n5. Metalezko habiarako softwarea\nSoftwarearen algoritmo optimizatuak materiala gehienez gorde dezake. Metalezko ebaketa-teknologia espezializatuak barne, ertz komuna, zubia eta mikro konexioak bezala, funtzionamenduaren zailtasuna murrizten da eta, beraz, materiala kudeatzeko funtzioa hobetzen da, hondakinen materialak guztiz aprobetxatu eta kudeaketa beharrak asetzen dira.\n6. Aireak putzteko sistema laguntzailea\nSistemak goi eta baxuko tentsio bihurgailuko gasaren bidea eta presio handiko aireaz, nitrogenoz eta oxigenoz osatutako hiru iturburu-egiturak konbinatzen ditu. Hala, bezeroek gas laguntzailea aukera dezakete prozesatzeko kalitatearen eta kostuen arabera.\n7. Koipeztapen sistema\nMakina osoa lubrifikazio sistemaz hornituta dago. Horrek piezen mugimenduen higadura murrizten du eta makina osoaren higidura abiadura bermatzen du.\n8. Edizio sistema\nProgramak CAD formatu orokorreko fitxategiaren sarrera eta irteera onartzen du (PLT, DXF, DST, AI, BMP, eta abar), baita grafikoen editorea (zoom, biraketa, array, etab.) Funtzioa ere.\nItem izena Kopurua Marka\nLaser 800W zuntz laserra 1 SET Maxphotonics\nBurua moztea Ebakitzeko buru espezializatua 1 SET RayTools BT (Suitza)\nMakina ohea 1 SET Txina\nEstalkia zehatza 1 SET TAIWAN DINSENSE\nMakinaren gorputza Gida linealeko trenbide zehatza 1 SET TAIWAN HIWIN / TAIWAN shac\nX, Y ardatzaren servo eta gidaria 1 SET LETRO\nMurrizteko sistema 1 SET TAIWAN DINSENSE\nkontroladore 1 SET FRANZA Schneider\nMakina oherako osagarriak 1 SET Txina\nEbaketa sistema digitala Kontrolagailu sistema 1 SET Shanghai cypcut / Shanghai Jabekuntza\nOsagarriak chiller 1 SET Teyu\nHondakinak birziklatzeko ekipoak 1 SET Txina\nEbaketa Makina Zuntz Laser\nAplikazio materialak: Zuntzezko Laser Ebaketa Ekipamendua egokia da metalezko ebaketa egiteko, altzairu herdoilgaitzezko xaflarekin, altzairu arineko plaka, karbono altzairuzko xafla, altzairuzko xafla, udaberriko altzairuzko xafla, burdina plaka, burdina galbanizatua, xafla galbanizatua, aluminio plaka, kobre xafla, letoizko xafla , Brontze xafla, Urrezko Plaka, Zilarrezko Plaka, Titanio Plaka, Metalezko Xafla, Metalezko Plaka, Hodiak eta Hodiak, etab.\nAplikazioen industriak: Zuntz Laser Ebakitzeko Makinak oso erabiliak dira Billboard fabrikazioan, Publizitatean, Metal Letrak, LED Letrak, Sukaldea Ware, Publizitate Gutunak, Xaflaren Tratamendua, Metalezko Osagaiak eta Piezak, Armairu eta Armarioen Tratamendua, Metal Eskulanak, Metal Artea Ware, Igogailua Panel ebaketa, etab.\n500w zuntz Abiadura adibidez\n500 watt cnc laser ebakitzailea, cnc laser ebaketa makina xafla\nmetalezko hodia eta plaka zuntzak abiadura handiko laser ebaketa makina 1500w aparatu birakariarekin\nmota itxian cnc zuntz laser ebaketa makina 500w / 1000w indar handiko\nabiadura handiko zuntz laser ebaketa makina 500 watt energia aurreztea\nkarbono altzairua cnc zuntz laser ebaketa makina ebaketa azkarra abiadura aurrezteko energia\nindustriako 1500w metalezko zuntz laser ebaketa makina laser habe tamaina trinkoa


Grupos de Jesús – Pazkoaldiko 2. igandea – C (Joan 20,19-31) - Grupos de Jesús -\nPazkoaldiko 2. igandea – C (Joan 20,19-31)\nPublicado el 22/ Abr/ 2019\nAlabaina, ezin ordeztu du ezerk ere Kristorekin, bihotz-hondoan, norberak bizi izandako harreman pertsonala. Ebanjelioko kontakizunaren arabera, handik zortzi egunera berriro aurkeztu zaie Jesus. Tomasi bere zauriak erakutsi dizkio.\nHalako batean kristauek jakingo dugu ezen geure duda-mudetarik askok, era sanoan eta Jesusekiko eta elkartearekiko harremanak hautsi gabe bizi baditugu, azaleko fede batetik, hau da, formula hutsak errepikatzearekin aski izaten duen fede batetik, formulak errepikatzera mugatzen den hartatik, ateratzen lagunduko digutela, eta haztera eragingo digutela Jesusekiko maitasunean eta konfiantzan; alegia, gure fedearen muina den gizon egindako Jainkoaren misterio horretan haztera eragingo digutela.


Etxerik gabekoak atenditzeko ia 21 euro gastatu zen biztanleko 2014an - Debagoiena - Goiena.eus\nEtxerik gabekoak atenditzeko ia 21 euro gastatu zen biztanleko 2014an\nLeire Kortabarria 2015-09-23 08:00\nEuskadin daude Hego Euskal Herriko eta Espainiako etxerik gabeko pertsonendako zentroen %29 eta ostatu-plazen %16. Denetara, 234 zentro daude, horietatik zazpi Debagoienean, eta 2.104 plaza. Bestalde, etxerik gabekoendako zerbitzuetan biztanleko 20,68 euro gastatu zen iaz, 2012an baino %8,9 gehiago.\nEustatek emandako datuak dira. Horien arabera ere, EAEk 45 milioi euro gastatu zituen iaz etxerik gabekoenganako harrera eta zaintze lanak egiteko, 2012an baino %8,6 gehiago.\nEAEko sareak bi ezaugarri nagusi ditu, Eustaten arabera: zentro publikoen proportzio handiagoa (guztien %39; Espainian, %30); soldatako gehiago Euskadin, boluntarioen aldean (Euskadiko soldatapekoak %19 ziren Espainiakoekiko; boluntarioak, %9). Euskadiko zentroetan 2.091 langile zebiltzan 2014an.\nEskualdeka, zentro gehien Bilbo Handian zeuden iaz: 115. Gero Donostialdea dator: 43 zentro. Arabako Lautadak, hirugarren, 25 ditu. Segidan, Tolosaldea (9 zentro); Debagoiena, Goierri eta Urola-Kostaldea, zazpi zentrorekin bakoitza; eta gainerako eskualdeek bost, hiru, bi edo bat dute.\n2.000 etxegabeko iaz zentroetan\nEtxerik gabekoa hau da: 18 urte eta gehiagoko pertsona, bizigarritasun-baldintzak dituen ostaturik ez duena, eta ondorioz kalean edo sektore publikoaren edo gobernuz kanpoko erakundeen aldi baterako ostatuetan bizi behar duena. 2014ko abenduaren 15ean 2.057 pertsona zeuden zentrootan lotan. Espainian eta Hego Euskal Herrian 13.596 ziren; alegia, EAEkoak %15.\nAdministrazio Publikoek jardueraren %87 finantzatu zuten (39 milioi); gainerakoa baliabide propioekin (%8,3), erakunde pribatuek (%3,7), partikularren dohaintza (%1,6). Zentro gehienetan finantzazio publikoa (%59) da diru-iturri bakarra; ahalegin ekonomiko handiena tokiko administrazioek, gastuaren %79.\nFinantzazio ia dena, diru publikotik\nErakunde pribatuen zentroen finantzazioaren %91 Administrazio Publikotik etorri zen; erakundeok denak dira irabazi asmorik gabeak, eta lautik hirutan erabat edo nagusiki diru publikoaz finantzatzen dira. Ekarpen publikoa diru-laguntzak eta erakundeokin hitzartutako 692 plazen (eskaintza pribatuaren %47) kontra-prestazioak izan ziren.\n2014an EAEko gizarte zerbitzuen etxerik gabekoentzako zentroetan 2.091 langile aritu ziren; 1.030 (%49) soldatakoak; %59 lanaldi osoan; %70, emakumeak. 927 pertsona (%44) boluntario aritu ziren; denbora partzialean %84; %59, emakumeak. Estatuan: 17.572 langile; 5.417 soldatakoak (%30,8); 10.710 boluntarioak (%60,9).\nNeguan, %91 beteta\nETHOS europar tipologiari jarraituz, etxerik gabekotasun larrian edo sabairik gabe bizi direnak kalean bizi eta bertan edo zentroren batean pasatzen dute gaua. 2014ko abenduaren 15 erreferentzi (hotzaren kontrako neguko errefortzu-zentroak aktibo), sabairik gabekoentzako 549 ostatu-plaza zeuden Euskadin, 498 pertsona haietan; %91ko betetzea. Jantokiko 428 plazetan 905 errestaurazio-zerbitzu eman ziren; lo bertan egindakoen %72ri gosaria eman zitzaion.


Mugarik gabeko informatika: Telebista online\nAne Otegi Mendia dijo...\nEz neukan ideiarik horrelako gauzak sarean aurki daitezkeela eta benetan oso interesgarria iruditu zait. Hemendik aurrera, nire herririk kanpo aurkitzen banaiz badakit nora jo, horrela ez naiz egunkarietan irrakurriz ibili behar.\nHala ere galdera bat suertatu zait, zerbait berezia eduki behar al dute ordenagailuek programa jeitsi ahal izateko?\nEz dute ezer berezirik behar. Post-ean aipatu dudan moduan, norberaren internet abiaduraren arabera dabiltza, hau da, gero eta abiadura handiagoa orduan eta interfaze edo irudi hobeak.\n- ...gehiago ere badaude


Batxilergoa Proba Libreak - UHEI - IVED\nBatxilergoa Proba Librea\nBatxiller-titulua eskuratzeko Proba librearen deialdia EAEko Hezkuntza Sailak egiten du urtero, eta urtearen lehenengo hiruhilabeteetan argitaratzen da.\nHezkuntza sailaren web orriko esteka hauetan dituzu proba libreei buruzko informazio orokorra, jarraibideak eta curriculuma kontsultatzeko.\nMatrikulatzeko aldia martxoaren erdialdetik apirilaren amaierara luzatu ohi da.\nMatrikula irakasgaika egiten da, eta ez dago mugarik.\nAzterketak maiatzaren amaieran izaten dira, ikasturte ofizialaren ohiko deialdiarekin bat datozela.\nPertsona interesatuek dagokion UHEIko lurralde-egoitzako idazkaritzara jo behar dute matrikula egitera.\nIkasleak bere kabuz prestatu behar du proba librea.\n1.- Urte naturalean –hau da, proba egingo den urtearen abenduaren 31 baino lehen– 20 urte betetzea.\n2.- Derrigorrezko Bigarren Hezkuntzako Graduatu titulua edo baliokide bat edukitzea.\n3.- Euskal Autonomia Erkidegoko edozein udalerritan erroldatuta egotea.\n4.- Batxilergoko titulua lortzeko beste ikastetxe batean matrikulatuta ez egotea.\nProbaren informazio zehatza\nOndorengo fitxategietan aurkituko dituzu irakasgai bakoitzaren edukiak biltzen dituen programazioa eta erreferentzia gisa balioko dizun azterketa-adibide bat:\nBatxilergoko 1. mailako irakasgaiak\nBatxilergoko 2. mailako irakasgaiak


Vicomtech-IK4, Euskal Irrati Telebista eta MondragonLinguak euskararen itzulpen automatikoan aurrera egin dute\nMilioi erdi esaldi baino gehiago dituen corpus-a partekatu dute\nGarapen honekin hiru erakundeek euskara eta erdarazko albisteen lehen corpus elebiduna sortu dute. Oinarrizko baliabidea izango da hau bi hizkuntzen arteko itzulpen automatikorako sistemen garapenean.\nAlbisteen corpusa osatzen duten gaien aniztasunei eta hauen bolumenei esker euskararako itzulpen automatikoaren kalitatearen hobetze nabarmena emango da. Milioi erdi esaldi-parea baino gehiagok osatzen dute, bi hizkuntzetan, eta politika nazional eta nazioartekoa, kultura eta kirolak gaiak, besteak beste, jorratzen ditu.\nBaliabide hau bi hizkuntzetako albisteetan antzeko esaldien bilaketa automatikorako metodo berritzaileekin osatu da eta Eusko Jaurlaritzako Lehiakortasun eta Garapen Sailak finantzatutako I+G proiektuen baitan garatu da (GAITEK eta HAZITEK programak). Era berean, nabarmentzekoa da ere sortutako corpus-a META-SHARE baliabide linguistikoen Europako sarean partekatu dela.\nMondragonLingua, EiTB eta Vicomtech-IK4k interes berezia dute emaitza hau komunitatearekin partekatzen euskararen itzulpen automatikoarekin lotutako ikerkuntza eta garapena bultzatzeko.


Jon Torre Basterretxea - Wikipedia, entziklopedia askea.\nJon Torre Basterretxea\nJon Torre Basterretxea (Bilbo, Bizkaia, 1963ko martxoaren 6a) bizkaitar pala-jokalaria da.\nBilbo, 1963ko martxoaren 6a (57 urte)\n1983. urtean hasi zen profesional mailan. Bere jardueran irabazi dituen sarien artean, 1990 eta 1999ko Euskadiko Txapelketa eta 1991 eta 1997ko Bizkaiko Kopa dira nagusiak. Eusko Basque enpresako jokalaria da.\nAzken aldaketa 6 martxoa 2019(e)an, 20:00(e)tan\nOrriaren azken aldaketa: 6 martxoa 2019, 20:00.


Badok | Mikel Urdangarinek eta BOSek disko bat kaleratuko dute\nMikel Urdangarinek eta BOSek disko bat kaleratuko dute\n«Esker on handia sentitzen dut. Ezohiko gauza da orkestra batekin kantatzea; igual normalizatu dugu gaur egun, baina sekulako aukera da, batez ere artistikoki, oso-oso salbuespenezkoa da». Mende laurdena bete du kantuan aurten Mikel Urdangarinek, eta mendeurrena ospatzen dabil Bilboko Orkestra Sinfonikoa ere (BOS), eta, nolabait ere, urtebetetzea elkarrekin ospatzea erabaki dute. Abeslariaren ibilbideko hamabost abesti bilduko dituen diskoa grabatuko dute elkarrekin udan, eta bi kontzertu ere iragarri dituzte: abuztuaren 20an izango da lehena, Bilboko Aste Nagusian, eta irailaren 4an eskainiko dute bigarrena, Getxoko Muxikebarri aretoan (Bizkaia).\nMikel Urdangarin, erdian, Iker Sanchez eta Bingen Mendizabal alboan dituela.\nKasik ate joka heldu zitzaien proiektua, Urdangarinek dioenez: urteurrenaren bila jo beharrean, kasu honetan, urteurrenak jo baitu haien bila. «Duela urte eta erdi ez geneukan urteurrenik ospatzeko asmorik, gure betiko bizimoduan segituko genuen, jotzen, eta ahalik eta kontzertu gehien ematen, baina norbaitek, kanpotik, gogorarazi zigun 25 urte beteko genituela musikan guk, eta Bilboko Orkestra Sinfonikoaren 100. urteurrenarekin kointziditzen zuela, eta ea zergatik ez genuen zer edo zer egiten elkarregaz». Agendak eta asmoak aldatzera eraman zituen proposamenak, musikariak dioenez, eta «zorionez», gehitu du gero.\nKanta berri bat\nBingen Mendizabal musikari eta konpositorea arduratu da abesti ia guztien orkestrazioaz, eta, urtebeteko lanaren ostean, ia bukatuta ditu moldaketa gehienak. Urdangarinek aspaldiko laguna du Mendizabal, eta behin baino gehiagotan aritu izan dira elkarrekin lanean ere. Hain zuzen ere, zenbait kanta «aspalditik» ezagutzen dituela zehaztu du Mendizabalek, eta konposizioak «erraz entzuteko» modukoak izan daitezen saiatu dela dio. Onartu duenez, gainera, «errespetua» izan du abestiak orkestratzeko gidalerro nagusietako bat.\nGuztira, hamabost abesti izango ditu diskoak. Obertura bat, Urdangarinen ibilbide osoko hamalau abesti, eta baita oraindik bukatu gabe dagoen kanta berri bat ere. Kirmen Uribek idatziko ditu haren hitzak, eta musikagintzan emandako mende laurdena izango du ardatza, baina, Urdangarinek dioenez, oraindik jaso gabeak dituzte hitzak. Eta irribarrez gero oroitarazpena mikrofonoari. «Kirmenek hau entzuten badu, mesedez, bidali dezala letra lehenbailehen, gizonak epeak nahiko estutzen ditu eta».\nMusikariak dioenez, «ikaragarri» kostatu zaio ehun kantutik gorako errepertoriotik zer hamalau abesti hautatu erabakitzea. «Batzuk oso argi neukan hor joan behar zirela, ia neuri gustatu ez arren, eta beste batzuk sartu ditut apeta hutsagatik, bakarrik parametro artistikotan pentsatuz, beti kontuan hartuz orkestra bat egongo dela hor alboan».\nSakralizazioa eta ospakizuna\nMendizabalen lana laudatu du musikariak. «Badira joera desberdinak, eta badira konpositore batzuk oso-oso espantsiboak direnak, eta nik Bingen ez dut hor ikusten. Beti barrura begiratzen du, oso fidela da horregaz, eta oso lengoaia propioa du. Entzuten dut egin duena, eta hori ni ere banaizela sentitzen dut, kantua ez dela perbertitu. Bingenek lan egiten du halako sakralizazio sentimendu bategaz, baina ahaztu gabe ospakizun batean gaudela eta jendea emozionatu behar dugula».\n«Mugarri garrantzitsua» izango da proiektua orkestrarentzat ere, Ibon Aranberri Bilboko Orkestra Sinfonikoko zuzendariak esan duenez. Azaldu du «musika klasikoko orkestra modernoa» izatea dela BOSen helburuetako bat, eta horren frogatzat aurkeztu du Urdangarinekin egingo duten kolaborazioa. «Lankidetzak arrakasta izango duela ziur naiz».\nKantuak iraun dezan\nAurrez ere arituak dira elkarrekin Bilboko Orkestra Sinfonikoa eta Mikel Urdangarin. Iaz izan zen, Ura bere bidean izeneko proiektuaren barruan, “Kideari” izeneko abestia orkestratu zuen Fernando Velazquez konpositoreak, eta abesti hori ere sartuko dute orain diskoan. Gainera, Koldo Uriartek moldatutako abesti bat izango da diskoan Mendizabalek orkestratu ez duen beste pieza bakarra.\nIker Sanchez Silva zuzendariak gidatuko du orkestra diskoko grabazioetan eta zuzeneko bi kontzertuetan. Gertukoa du Urdangarin hark ere, eta enkargua jasotzean sentitutako «zirrara» izan du gogoan: «Duela ehun edo berrehun urteko musika eskaintzea da gure lana normalean, eta kreazio berri bat beti da erronka itzela».\nTransmisioaren ideiarekin lotu du emanaldia Urdangarinek: «Ametsa izaten da kantu batek iraun dezala, eta ederra da orkestra batek kanta bat hartzea eta laguntzea transmisio horretan; oxala kantuak irauten duen horri esker apur bat gehiago».\n«Egunero berritzen den boto moduko bat da musikari izatea»\nMikel Urdangarin disko berria grabatzen hasi da\n“Izurdeen lekua” du izenburu Mikel Urdangarinen lan berriak\n“Doluak beste begi batzuk ere ematen ditu; hortik idatzi dut”\nETIKETAK:Bilboko Orkestra SinfonikoaBingen MendizabalFernando VelazquezIbon AranberriIker Sanchez SilvaKirmen UribeKoldo UriarteMikel Urdangarin


Baloreak | Maristak Bilbao\nIzateko hezten dugu\nGure kristau tradizio kulturaletik eskolako bizitza osoa garatzen dugu, baina ez bakarrik ikasgelen barruan, baita anaitasun unibertsala sustatzen duen gure nortasun maristaren adierazpen gisa ere.\nHarrera, konfiantza eta segurtasuna dira gure ezaugarriak. Familia marista handi bateko kide gara.\nHarreman positiboak, eta arreta berezia eskaintzen diegu gehien behar dutenei.\nEkologiaren eta garapen jasangarriaren bidean gaude. Gure planetako kide aktiboak gara.\nGure ingurune soziala eraldatzeko konpromisoa bultzatzen dugu. Etorkizuneko gizartea gure ikasgeletan dago.\nEtengabeko hobekuntza eta prestakuntza iraunkorraz sinesten gara. Esperientzia orok laguntzen digu aurrera egiten eta hobeto egiten.


Catalina Juárez (1512 - 1522ko azaroaren 1a)\n1518an, Mexiko esploratzera zihoan espedizio baten buru izendatu zuen Diego Velázquezek, baina atzera egin zuen eta baliorik gabe utzi zuen erabaki hura. Cortések ez zion jaramonik egin eta, azaroaren 18an, Santiago de Cubatik abiatu zen Yucatán penintsularantz. Grijalva ibaiaren ahoan Tabascoko maien aurkako guduan (Centlako gudua) nagusitu ondoren, Mexikoko konkistan garrantzi handia izan zuen Malintxe esklaboa oparitu zioten. Malintxe Cortésen maitale, aholkulari eta interpretea izan zen konkista kanpaina osoan. 1519ko apirilean, Villa Rica de la Vera Cruz fundatu zuen, gaur egungo Veracruztik 70 kilometro iparraldera.


Gipuzkoako eta Euskal Herri osoko beste zentro okupatu bat datorkit burura, hura ere eraispen arriskuan 2008tik geroztik: Bonberenea etxea, ezbairik gabe, euskal kulturgintzako erreferente bilakatu da, eta eredu bat nazio mailako gaztetxeentzako. Arazoa orain dela zenbait urte abian jarritako San Esteban-Laskorain Goikoa eremurako plangintzarekin etorri da, Bonberenearen egungo kokalekua arriskuan jartzen baita.\nNahiz eta Udalak beste kokaleku bat proposatu, jarrera politiko trinkoa erakutsi dute gipuzkoarrek; lehenengo okupazioa egin zutenetik, 1999ko abenduaren 23an, okupazioa alternatiba politikoa izan daitekeela aldarrikatzen ari dira, hiritarrek, botere publikoetatik at, ekintza kulturalak, sozialak eta politikoak jorratu ditzaketela frogatuz.\nArkitektorik gabeko arkitektura da gaztetxeetan gauzatzen dena; 1964an, Bernard Rudofsky (1905-1988) arkitektoak idatzitako «Architecture Without Architects» saiakeran, tokiko arkitekturaren definizio bat azaltzen zuen, arkitektura tradizionala aztertzeko idatzitako bere liburuaren hasieran. Bere aburuz, arkitektorik gabeko arkitektura kolektibitate batek eginiko bat-bateko eta etengabeko ekintza zen, elkar partekatzen zuten oinordekotza baten ondorioz.\nLiburuan, herri-arkitekturaren sorrera eta garapena aztertzen da. Arkitektura hau, plangintzarik gabekoa, atzetik inongo teoriarik gabekoa, paisaia «ederren» sortzailea da: gure alde zaharrak, mendi puntan gordetako herrixkak, baserri multzoak. Urtetan zehar, arkitekturaren historia aztertzerakoan, herri-arkitektura hau gaitzetsia izan da, eta gizateriaren jatorria azaltzeko orduan adibide jasoagoak hartu dira kontuan. Mikel Laboak abestu zuen bezala, «Hain ospetsua zen Bizanziok, jauregiz besterik ez ote zuen bertako jendearentzat?».\nHain zuzen ere, okupazioek tarte hori betetzen dute. Tankera orotariko mugimenduen grinatik sortzen da okupazioa, maiz fidagarriak ez diren botere publikoetatik alde egiteko erreakzioa bezala. Kolektibitate bera da, asanbladan, auzokideentzako arkitektura bat moldatuko duena, denon mesederako.\nHiri eta bizitza eredu berri bati ekiteko posta bidali didate gaur goizean. Bertan, plangintza arrotzez nazkatuta dagoen kolektibitate baten itxaropena topatu dut.\n« Bi hormako arkitektura\nOndare industrialaren bigarren bizitza »\niraila 2nd, 2011 at 16:47


Arcade Fire, XXI. mendeko lehen banda handia?\nWin Butler eta Régine Chassagne senar-emazteek sortu zuten banda 2002an, Montrealen (Kanada). Halere, egungo banda osatzen duten musikarien taldea 2003 urte amaieran eta 2004aren hasieran osatu zen; hain zuzen, Win Butler, Régine Chassagne, Richard Reed Parry, William Butler (Win Butlerren anaia), Tim Kingsbury, Sarah Neufeld eta Jeremy Gara musikariek osatzen dute gaur egun Arcade Fire.\nAniztasun instrumentalean (ukeleleak, xilofonoak, biolontxeloak, pioanoa, mandolinak, eta baita zarrabeteak ere) oinarritutako soinu bati helduta, bandak ez zuen denbora askorik behar izan industrian ospea lortzeko. 2003an aurkeztu zion Arcade Firek munduari lehenbizikoz bere indie rock espermientala, Arcade Fire izeneko EP baten kaleratzearekin; lana kontzertuean saldu ohi zuten.\nFuneral, opera prima arrakastatsua\nBandaren benetako lurreratzea 2004an iritsi zen, estudioko lehen lana (Funeral) kaleratu zuenean. Hamar abestiz osatuta, bandaren opera prima laudorioz hartu zuten bai zaleek baita kritikak ere. Soinu hotz eta malenkoliatsu batekin, eta bizitza eta heriotzaren arteko harremana hizpide hartuta, Funeral diskoak arrakasta ikusgarria lortu zuen. 2005eko azarorako, milioi erdi kopiatik gora salduta zituzten mundu zabalean; emaitza bikainak, zinez, publizitaterik eta hedabideen bultzadarik ez zuen talde batentzat. Kanadako bandak nazioarte mailako hainbat sari lortu zituen eta 2005eko Grammy sarietarako izendapen bat ere izan zuen.\n2007an, eta estreinako diskoarekin lortutako oihartzunaren ondoren, Arcade Firek estudioko bigarren lana kaleratu zuen: Neon Bible. Taldeak berak ekoiztuta eta hamaika abestiz osatuta, diskoak aurrerapauso berria ekarri zuen Arcade Fireren soinuan. Aurreko diskoan egin bezala, albuma grabatzeko erabili zituzten instrumentuen zerrenda luzea izan zen oso. Taldeak erosi eta zaharberritu berri zuen eliza batean grabatu zuten ia lan osoa eta, horri esker, soinu akustiko bikaina lortu zuten.\nFuneralek muga oso goian jarri bazuen ere, Neon Bible lanarekin Arce Firek neurria eman zuen. Kritikak erantzun bikaina eman zion bigarren lan horri ere, eta Kanadako taldea musika panoramako izen handienetako batean bilakatu zen.\n2010ean, Arcade Fireren hirugarren eta, oraingoz, azken lana iritsi zen. Merkaturatutako lehen astean, albuma AEBetako eta Erresuma Batuko disko salduenen zerrendetako lehen postuan sartu zen. Publikoaren babesa lortzeaz gain, kritikak eta industriak ere oso erantzun ona eman zioten diskoari; hala, The Suburbs lanak bi izendapen lortu zituen Grammy sarietan: Disko Alternatibo Onena eta Urteko Disko Onena sarietarako, hain zuzen.\nThe Suburbs lanarekin, Arcade Firek zerua jo zuen eta gaur egun den masa-fenomenoa bilakatu zen. Asko mende honetako lehen banda handiaren aurrean ote gauden galdetzen hasiak dira. Baliteke zuzen ibiltzea. Denborak baino ez dauka erantzuna.


Kukutza | Okupazioa ez da delitua!: Kukutza gaztetxeari buruzko dokumentala\nKukutza gaztetxeari buruzko dokumentala\nDurangoko azoka izan dugu azkenengo "zubian". Bertan euskal liburu eta disken artean produktu bitxi bat aurkitu ahal izan dugu. Kukutza III gaztetxeari buruzko dokumental bat banatu egin da bai azoka ofizialean zein alternatiboan 10€tan.\nOrain dela urte bat, "Komunikatuz" ekoizleak dokumental baten sorkuntza proposatu zigun , zeinek Kukutza gaztetxeko alternatiba kulturala azalduko zuena. Proposamen hau udaletxeak auzoko barrutiaren bidez antolatzen duen dokumental tailer baten baitan agertzen da. Gaztetxeko asanbladak baietz esan zuen beti ere beraren filosofia oinarritzat hartzen bazen kaleratzeko momentua iristen bazen. Eguzki Bideoak-eko jendea gurekin kontaktuan jarri ziren dokumentala lortzeko eta dirudienez, guk baino lehenago lortu egin zuten.\nGuzti honen artean, Kukutzako asanbladak etzekien Durangoko Azokan dokumental hau bananduko zenik ezta zein kondiziotan egingo zenik. Uste dugu hiru parte hartzaileon arteko komunikazioan hutsune handi bat izan dela eta horrek gaizki ulertuetara eraman gaituela.\nGuzti honekin ez dugu ez Eguzki Bideoak-en zein Komunikatuz-en lana gaitzetsi nahi, uste dugu lan ederra egiten dutela biek jendartearen eta kolektibo zein borroka ezberdinen dokumentalak kaleratzen. Baina uste dugu beharrezkoa dela azaltzea, Kukutza gaztetxeak ez duela dokumental hori ekoiztu eta banatu eta beraz ez duela Kukutza gaztetxearen proiektuaren filosofia osotasunean islatzen.\nBeraz, dokumentala, Kukutza gaztetxearen alternatiba kulturalari buruzkoa da eta ez Kukutza Gaztetxeak berak egindako dokumentala eta bideoaren salmentatik ez dugula dirurik hartzen. Hala ere, dokumentala creative commons lizentziapean dago eta edonork kopiak egin ditzake berataz gozatzeko.\nEtiketak: auzoak, azoka, bideo, borroka, dokumentala, durango, eguzki bideoak, errekalde, gaztetxeak, komunikazio, kukutza, okupazioa


Felixek, Lur eta Ametsen lehengusuak, soldaduskara joateko gutuna jaso du. Haserre dago. Protesta egiteko asmoz irtengo da kalera Lur eta Ametsekin. Ustekabean, ordea, sekulako euri-zaparrada hasiko da, uholde bihurtuko dena. Herriko gaztetxea ere urak hartuko du. Musika, halere, ez da faltako.


Jolas gune edo parkeak aztergai - Jolasparkeak\nItsso Pagoagak guraso.eus en idatzitako artikulua ekarri dugu hausnarketarako baliagarri delakoan.\nInoiz jarri al zarete pentsatzen zeren arabera eraikitzen diren gaur egungo jolas parke gehienak? Noren beharrei erantzuteko eraikitzen dira, haurra ala berau zaintzen duten heldu edota gurasoena? Nolako materialekin eraikitzen dituzte? Eta azken finean, gaur egun zein helburu dituzte horrelako jolas parkeek?\nAurreko artikuluan haurra, hiriak eta jolasari buruz hitz egin nizuen. Eta bertan esaten nuenez, orain artean, haurrak batik bat kalean jolastu izan dira. Gaur egun baina, nahiz eta haurrek kalean jolastu, orokorrean jolaserako “egokitutako” espazioetan aritzen dira hainbat arrazoi tarteko. Izan ere, aurrekoan esaten nizuen bezala, gaur egungo kaleak asko aldatu dira, eta ia ezinezkoa da gaur egun haurrek kalean, helduen begiradapean egon gabe, lasai asko jolastea. Trafikoa gero eta basatiagoa bihurtzen ari da gure kaleetan, etxe eta eskola arteko distantziak aldatu egin dira eta haurrak gero eta gutxiago ibiltzen dira kaletik bakarrik. Hori dela eta, jolasean ere nekez aritzen dira haurrak heldu gabe eta horretarako apropos prestatuko espazioetatik kanpo. Baina nolakoak dira orokorrean, itxura batean haurren jolas grinari erantzuteko sortutako jolas parkeak? Hona hemen adibide batzuk.\nGaur egungo jolas parkeak, orokorrean nahiko antzerakoak dira. Ia denek antzeko elementuak dituzte jolasteko; txirrista, trostan dabiltzan animalitxoak, ziburuak etab. Horretaz gain badira baita ere, eskalatzeko, edota bonberoak bezala jaisteko metalezko hodia dutenak, oreka mantentzeko egurreko hodiak dituzten jolas parkeak etab. Jolaserako elementu hauetaz gain jolas parke gehienek, iturri bat izaten dute erdian eta orokorrean, eserlekuz inguratutakoak izaten dira. Gaur egun ere, badira harea eta ura bezalako elementuak jolaserako elementutzat dituzten jolas parkeak baina orokorrean, ornamentaziozko elementuak izan ohi dira hauek. Bestalde, jolas parke gehienak estali gabeak direla ere aipatu beharra dago. Jarraian azter ditzagun aipatu ditugun elementu hauek nolakoak izan ohi diren.\nIzan ere, jolaserako ezartzen diren elementuak material plastikoz eginak dira eta orokorrean oso kolore biziak izaten dituzte. Batzuetan agian biziegiak direla ere esan genezake, izan ere artifizialak dira kolore horiek, ez baitira horrelakorik naturan ezagutzen. Horretaz gain, elementu hauek iraunkorrak dira apurtu ezean. Eta ez dute eraldaketarako aukerarik uzten, estatikoak dira. Gehienbat jolaserako dauden elementuak norbanakoaren beharrei erantzuteko sortuak dira eta ez talde baten beharrei erantzuteko. Izan ere, jolas parkeetan dauden txirristetan ezin dira haur bat baino gehiago aldi berean jaitsi edota trostan dabiltzan zalditxoetan pertsona bakarrarentzako tokia egon izan ohi da.. Iturriei eta bankuei buruz berriz, esan genezake, orokorrean helduen beharrei erantzuteko ezartzen direla bertan. Hau da, ez da kasualitatea jolas parkeak eserlekuz inguratuta egotea. Eserlekuen kokapen horien helburua, helduak, haurra begi bistaz zaintzea da. Haurra une oro bere begiradapean egotea alegia. Ez dut esan nahi hori txarra denik, baina kontuan izanda haurrak denbora dezente igarotzen duela helduaren begiradapean, arnasgune izan daitekeen jolasean, komeniko litzake une batzuetan behintzat haurrak begiradape hori nabaritu gabe jolasteko aukera izatea.\nOrokorrean horrelako jolas parkeak aurki bagenitzake ere, badira bestelako adibide batzuk. Horien artean honako bi hauek aipatu nahiko nituzke, adventure playground izeneko jolas parkeak eta berriki Nafarroako Donamaria herrian ezagutu dudan, auzolanean eraikitako jolas parkea.\nLehendabiziko jolas parkeak, joan den mendeko 30. Hamarkadan Christian Th. Sorensen izeneko arkitekto eta paisajista daniarrak sortu zituen, beste batzuen laguntzarekin. Garai horretan Sorensen, Hans Dragehielm maisuaren laguntzarekin, Kopenhageko haurrentzako jolaserako espazioen diseinuan interesatuta zegoen. Haurrek jolaserako zeukaten modu askeak erakarri zuen Sorensen. Haurrak jolaserako batez ere, hiriko etxe orubeak eta gerraren ondorioz hondatutako etxeen hondakinak erabiltzen zituztela konturatu zen. Giro araugabe hori, ohiko jolas parkeei txertatzea erabaki zuen arkitektoak.\nJolas parke berri haiei adventure playgrounds (abenturazko haur parkea) izena ezarri zioten. Hala eta guztiz ere, junk playgrounds (zabor jolas parkeak) izenarekin ere ezaguna izan zen. Jolas parke hauek 6 eta 12 urte bitarteko haurrentzako ziren printzipioz eta jolaserako ohikoak diren jolas egiturak egon beharrean, haurren esku uzten ez ziren edozein motatako herraminta eta birziklatutako materialak aurki zitezkeen.\nSorensen-ek diseinatutako espazioak haurra babesteaz gain, zuhaitzetako arrama, kartoizko kaxak, forma eta tamaina desberdinetako ohol eta hodiak, pneumatikoak, oihalak, altzari zaharrak, auto zaharrak, adreiluak, sokak etab.-ez hornituta zeuden. Lehenengo begiratuan, helduaren kasuan, izugarrizko zabor pila batzen duen espazioaren tankera du baina haurren kasuan aldiz, aukera mugagabeak eskaintzen dituen espazioak dira Adventure playgrounds-ak. Lehenengo Adventure playgrounds izeneko jolas parkea, 1943an sortu zen Danimarkako Emdrup herrian, Bigarren Mundu Gerra garaian.\nMota honetako jolas parke guztien ezaugarri komuna honakoa da, etengabeko eraldaketan dauden espazioak direla, desegin eta sortzeko aukera eskainiz. Jolas gune hauetan, jolas librea da nagusi eta haurrak berak erabakitzen du bere jolas espazioa nolakoa izango den. Normalean, hezitzaileak daude bertan, haurren jarduerak ikuskatzen baina sekula ez modu intrusiboan. Jolas libre horren bidez haurra, eskulanean aritzen da. Imajinazioa eta sormena garatzen ditu, bestelako jolas parke konbentzionaletan baino kooperazio eta harreman handiagoak garatzen ditu, taldean lan egiten du, material zaharra berrerabili eta sortze prozesuetarako erabiltzen du besteak beste. Horretaz gain, jolas parke hauen inguruetan ohikoa izan ohi da, baratze edota lorategi bat egotea, eta nola ez, abereentzako etxola bat.\nBigarren jolas parke mota, lehen esan bezala Nafarroako Donamaria izeneko herrixkan dago. Lehenengo begiratuan, ez du gaur egungo bestelako jolas parkeekiko desberdintasun handirik. Berdegune hesitua da eta bertan honako elementu hauek daude: eserlekuak, iturria, pinpon mahaia, ziburuak, oreka mantentzen ikasteko gailuak, tirolina, txingoka aritzeko espazio berezitua eta saskibaloi saskia besteak beste. Jolas parke honen berezitasunak baina bi dira, eta oso interesgarriak niretzat. Alde batetik jolas parkeko elementuak eraikitzeko erabili diren materialak ahal den neurrian bertakoak izaten saiatu dira. Jolaserako dauden elementu ia gehienak inguruetako egurrarekin eginak dira, baita ere eserleku eta mahaiak eta jolas parkearen hesitura. Horretaz gain, jolas parke honen beste ezaugarri garrantzitsu bat, eraikitze mota izan da. Izan ere, herritarren artean auzolanean eraikitakoa da berau, herritarren parte hartzea eta berauen beharrak kontuan izanda.\nAmaitzeko, gonbidapen bat egin nahiko nizueke. Irten kalera eta azter itzazue zuen herriko jolas parkeak. Noren beharren arabera eraikitzen dira? Zein materialez? Nolako koloreak dituzte jolaserako ezartzen diren elementuek? Non daude kokatuta eserlekuak jolas parkeetan? Horrek nola eragiten du haurrarekin dagoen helduaren jarrera? Eta ba al dute eraldaketarako aukerarik?\nGaldera larregi dira agian, baina artikulu honekin, horixe nahi dut. Galdera hauen bidez, inguruan ditugun jolas parkeei buruzko hausnarketa zabaltzea. Horretaz gain, jolas parke eredu desberdinak ikusi nahi izanez gero hona hemen helbide interesgarri bat:


«Zientziak horrelako une larrian eman zezakeena ez da behar bezala bideratu» | Eguneko gaiak | GARA Euskal Herriko egunkaria\nEHUk sustatutako PCR test eredua abian jartzeko pausoa eman du azkenean Lakuako Gobernuak. Ugo Mayor izan da lan honen koordinatzailea. Carlos III.aren onespena nahikoa zela uste du eta ez du ulertzen atzerapena; «sentsazioa da ez zegoela urgentziarik».\n«Zientziak horrelako une larrian eman zezakeena ez da behar bezala bideratu»\nAmaia ZURUTUZA Eguneratua:\nUgo Mayorrek uste du koronabirusari aurre egiteko zientziaren ekarpena ez dela «onartu nahi izan» edo ez dela jakin «behar bezala bideratzen». Kritikan leun, auzolana balioan jartzeaz aritu zen atzo NAIZ Irratian.\nZer dira zehazki PCR testak?\nMaterial genetikoa anplifikatzeko erabiltzen den teknika bat da. Laborategietan proiektu askotan baliatzen dugu, baina justu test hauek egiteko behar den teknologia ez da sinpleena, QPCR da, konplexuagoa.\nProtokolo propio bat osatzea lortu zenuten. Zaila izan zen?\nMomentu batean ikusi zen arazo larriak zeudela kit komertzialak, erreaktiboak, dagoeneko paketean dena prest erabiltzeko datozen horiek, lortzeko eta guk planteatu genuen behar zela erantzun zientifiko bat beste modu batean egin ahal izateko test horiek. Oinarrizko zientzia egiten dugun ikerlariak elkartuta lortu genuen topatzea konponbide bat, aukera ematen duena horrelako kitik gabe gauza bera egiteko. Hori azpimarratuko nuke. Askotan indarra edo garrantzia ematen zaio zientzia aplikatuari, baina larrialdi egoera honetan oinarrizko zientzian gabiltzanok gai izan ginen erantzun bat emateko.\nTesten inguruko argazki orokor bat egingo zeniguke?\nOrokorrean bi mota daude; batzuk dira serologikoak, odola begiratzen dutenak, eta besteak dira PCRak, lagin bat hartzen dutenak faringean, sudurretik sartuta edo ahotik. Bigarren honek detektatzen du birusa aktibo dagoen edo ez. Oso garrantzitsua da teknika hau jakiteko nor den kutsakorra, pertsona hori isolatu ahal izateko eta bere kontaktuak trazatu ahal izateko. Bestetik, serologikoek, odola begiratzen dutenek, esaten digute ea gure gorputzak kontaktua izan duen birusarekin, izan ahal da orain dela bi aste edo bi hilabete. Horrek balio du jakiteko zein hedapen izan duen orain arte, baina ez dizu argitzen momentu honetan pertsona hori kutsakorra den edo ez. Horregatik, bi metodologiak beharrezkoak dira, baina bakoitza bere momentuan. Momentu honetan, birusa oraindik hor zehar dabilenean, PCRak erabiltzea oso garrantzitsua da, kutsakorra nor den jakin ahal izateko.\nPrezio nahiko baxuan egin ahal den testa topatu duzue...\nErreaktiboen kostua du soilik eta PCRak egiteko lagin bakoitzerako behar den erreaktiboa ez da horren garestia.\nProtokolo unibertsala osatu eta edonoren esku jarri duzue.\nLarrialdi egoera honetan ez zuen zentzurik informazio hori ahal bezain azkar ez ateratzeak, eta garatu eta berehala publiko egin genuen. Zuk ahal duzu dispositibo bat sortu eta patentatu, baina kasu honetan protokolo bat da eta ez du zentzurik informazio hori ez zabaltzeak. Guk behintzat horrela ulertu genuen eta berehala jarri genuen gure webgunean hizkuntza ezberdinetan denek erabiltzeko.\nZuek esana da egunean 10.000 test egiteko aukera dagoela Euskal Herrian laborategi guztiak testak egiten jarriz gero.\nAspalditik jakina den kontua da hori, aspalditik edo... Euskal Herriko sare teknologikoa prest egon da martxoaren erdialdetik PCR horiek guztiak egiteko, eskaintza hori egin du.\nCarlos III.a osasun institutuak apirilaren 15ean eman zion balioztapena zuon lanari. Joan den astean sinatu dute hitzarmena Lakuak eta EHUk. Carlos III.aren onespena ez zen aski?\nGure ustez, bai, baina sentsazioa izan dugu inolako urgentziarik ez zegoela hau martxan jartzeko. Hori da esan dezakedana.\nEdonork daki, ordea, egoera zinez urgentea zela, ezta?\nGuk horrela planteatu genuen hasieratik, momentuan ikusi genuen beharra zegoela denon elkarlanerako; atsedenik gabe jarri ginen lanean, astean zazpi egunez, goizean goizetik gauean oso berandu arte eta horregatik lortu ahal izan genuen emaitza; horrenbeste ikerlari koordinatuta, oso lan giro politean gainera; benetako auzolana izan da, eta lortu genuen hamar egunean garatzea atsedenik gabe lan eginda. Gero denborak mantsoago joan dira, baina hori jada gure eskuetatik kanpo zegoen.\nZergatik ez diote, beraz, hainbesteko garrantzirik eman?\nEz dugu ulertu. Esan behar dut guri argi eta garbi esan zigutela sistema gai zela PCR gehiago egiteko, baina ez zutela beharrezkoa ikusten. Gu lanean hasi ginenean egunean 500 PCR egiten ziren, aurkeztu genuenerako 1.500 ziren, eta bat-batean gurea aurkeztu eta gero egunean 4.500 PCR egiten hasi ziren. Esaten zigutenaren arabera, osasun sistemak potentziala izan du PCR gehiago egiteko baina lehentasuna izan da test serologikoak egitea. Ez dugu ulertzen, komunitate zientifikoak argi du PCR gehiago egin behar direla. Orain gehiago egiten ari dira.\nAzkenean iritsi zen hitzarmena. Nola baloratzen duzu?\nOso ondo. Espainiako Ministerioak proposatu duen ikerketan integratzeko aukera emango zaigu. PCRak egitea eskaini zaigu. Hori funtsezkoa da, jakiteko zer prebalentzia duen birus aktiboak, ea populazioaren %1, %5 edo %2k daraman birusa. Gure teknologiarekin arazorik gabe ikusi ahalko dugu eta aurrerantzean hartzen diren erabakiak egitateetan oinarrituko dira, birusaren egiazko hedapenean.\nZeini uste duzu egin behar zaizkiola PCR hauek?\nArgi dago lehen lerroan dauden oinarrizko zerbitzuetako langileek jakin behar dutela kontaktuan egon badira kasu positiboekin ea eurek ere positiboak diren, ez baldin badakite birusa zabalduko dutelako.\nZuen test protokolo hau blokeatua izan da egun askotan. Zer erakusten du horrek?\nOrokorrean ikerkuntza edo zientziari halako une batean duen balioa ez zaio onartu nahi izan edo ez daude tresnak hori behar bezala bideratzeko. Egia da, hala ere, hau guztia elkarlanean egin dela Osakidetzarekin eta integratuta ginela kontingentzia planetan. Baina hain egoera larrian beharko zen hor zegoen balioa erabiltzea. Hau ikaspen bat izan beharko da etorkizunerako, nola bideratuko ditugun baliabideak behar den unean.\nEsan duzu zientziari ez zaiola behar besteko balioa eman. Atzetik datorren kontua da?\nEgoera paradoxikoa da. Alde batetik ematen zaio balioa, baina ez da lortu bideratzea zegoen urgentzia kontuan hartuta. Zientzia zentroak, adibidez, Gobernuaren sail ezberdinetan daude. Beharko genuke hobeto integratu eta elkarlanerako bide gehiago izan.\n«Momentu honetan, birusa oraindik hor zehar dabilenean, PCRak erabiltzea oso garrantzitsua da kutsakorra nor den jakin ahal izateko»\n«Sentsazioa izan dugu inolako urgentziarik ez zegoela hau martxan jartzeko. Hori da esan dezakedana»


Zer da idealizazioa? - Entziklopedia Erantzunak - World entziklopedikoa jakintza\ngalderak :Zer da idealizazioa?\nBisitaria (47.11.*.*)[Bengali hizkuntza ]\nIdealizazioa autodefentsa mekanismo mota da. Besteen hobekuntza prozesua. Irudi perfektuarekin bat ez datozen funtzioak baztertu edo ukatu egiten ditu. Psikoanalisiaren arabera, maitasunaren objektuaren tratamendu psikologikoa ezin hobea da. Biologiko guraso bat hiltzen edo dibortziatzen bada, bere ahizpa utzitako umeak imajinatuko du nola galduko diren gurasoek. Gauzak galduta iruditzen zaizkigun fenomeno hau ezin hobea da eta gogoan inpresio ona utziz idealista da.\nEgoera okerragoaren arabera\nMaitasuna, ezkontza, karrera, etab.\nEz ezazu inolako interferentzia faktore kontuan hartu


Izaro musikariak ireki du aurtengoan txotx denboraldia - Eskualdea - Aiurri.eus\nIzaro musikariak ireki du aurtengoan txotx denboraldia\nOlatz Lasa 2020-01-15 17:03\nSagardoetxean Goikoetxea barietateko sagarrondoa landatu ondoren, Alorrenea sagardotegian eman dio hasiera Izarok txotx denboraldi berriari.\nEguerdian izan da txotx denboraldi berriaren aurkezpena Astigarragako sagardoetxean. Bertan izan dira Izaro Andres aurtengo gonbidatua, Xabier Urdangarin Astigarragako alkatea, Imanol Lasa Ekonomia Sustapen, Turismo eta Landa Ingurune diputatua, Unai Agirre Euskal Sagardoa Jatorri Izendapeneko gerentea, Peli Manterola Eusko Jaurlaritzako Elikagaien Kalitate eta Industria zuzendaria, Nere Lizeaga Sagardoaren Lurraldeko sagardogileen ordezkaria. Horiek guztiek sagarraren, sagardo berriaren eta uztaren ezaugarriak azaldu dituzte.\nAstigarragako alkatea pozik agertu da txotx denboraldi berriaren agerraldira, eta adierazi duenez: "Hogeita zazpigarrenez sagardo berriaren eguna da gaur, eta hasiera emango zaio txotx denboraldiari. Bereziki eskerrak eman nahi dizkiet Astigarragako elkarteei. Santa Ana eguna, sagar uzta, sagardo berriaren eguna... bere garaian baserrietan, sagardotegietan zeuden tresna zaharrak bildu, jaso, sagardoetxea... Seguruasko hori ez zen posible izango herriko elkarteek egin duten lana egin ez balute. Iruditzen zait Astigarragako herriak ibilbide luzea egin duela sagardogintzaren kultura bultatzen, eta bide horretan ezinbestekoak izan dira elkarteak".\nBigarrenik, Imanol Lasa Ekonomia Sustapen, Turismo eta Landa Ingurune diputatuak hartu du hitza, eta euskal sagarrondoak edukitzen jarraitzeko aldunditik hartu dituzten neurriak azaldu ditu. "Ia 300.000 euroko kopurua jartzen dugu. Bertako sagarrarekin egindako sagardoaren portzentajea igotzen ari da. Egun %33koa da eta legealdi amaierarako ehuneko hori 100etik gertu egotea da gure asmoa". Iaz 11.000 sagarrondo landatu zirela gehitu du Lasak eta azpimarra jarri nahi izan du elkarlanean ari direla lanean elkarteak, sagardotegiak eta erakundeak.\nEuskal Sagardoaren jatorri izendapeneko laugarren uzta izan da aurtengoa eta xehetasun gehiago Unai Agirrek eman ditu. "Euskal sagardorako bost milioi kilo sagar erabili dira hiru milioi litro sagardo egin dira 2019ko uztan. 48 sagardotegik egin dituzte hiru milioi litro horiek. Ez da hemengo sagar guztia erabiltzen euskal sagardorako, berme batzuk eskatzen direlako. Egun 480 hektarea ditugu egun, eta horiez gain hektarea berriak ere baditugu diru-laguntzei esker. Ondoren, sagardo litro horiek saldu egin behar dira, eta kalitatezko produktua den neurrian bere moduan saldu behar da, eta horretan ari gara lanean. Gipuzkoako Foru Aldundiak sagarrean laguntza ematen digu ,eta Eusko Jaurlaritzak, berriz, produktuari dagokion promozioan".\nBestalde, jendeak sagardoa beste era batera kontsumitzeko aukeran ari dira lanean sagardoaren sektoreko zenbait elkarte. Modu horretan, tabernatan eta jatetxeetan euskal sagardo ezberdinen aukera izan nahi da, euskal sagardoen karta edukiz norberak aukeratu dezan nahi duen sagardoa.\nPeli Manterola Eusko Jaurlaritzako Elikagaien Kalitate eta Industria zuzendariak dio sagardoa ez dela beste produktu bat gehiago, sagardoaren atzetik "identitate bat, kultura bat, hizkuntza bat" daudela. Eta Europan barrena zabaltzeko lanean ari direla gehitu du, esaterako, Frankfurten apirilean ospatuko den azokan.\nAzkenik, Sagardoaren Lurraldeko sagardogileen ordezkaria den Nere Lizeagak sagardo berriaren ezaugarriak azaldu ditu: "Hemeretzi urtez jarraian Fruitelek eta Sagardoaren Lurraldeak sagarraren heldutasunaren inguruko dokumentua osatu dute. Hamalau barietate aztertu dira Gipuzkoako hainbat sagastietan, bai kostaldekoetan eta bai barnealdekoetan. Heldutasun maila aurreko urteari dagokionez pittin bat atzeratuago etorri da, azukre gutxiagorekin, alkohol gutxiagoko sagardoa edukiko dugu eta almidoian ere erregresioa igarri dugu".\nAmaieran, Izaroren 'Limones en invierno' lan berriko Paris' kantuaren bideokliparen zati bat ipini dute, eta ondoren berak hartu du hitza adieraziz berarentzat txotx denboraldia irekitzea "ohorea" dela adierazi du, eta aldi berean paradoxa ere bai. Izan ere, alkoholik ez duela edaten aitortu du. Hala ere, entrenatuta etorri dela esan du kuadrilakoen laguntzaz. Ondoren, sagardoetxeko sagastian Goikoetxea barietateko sagarrondoa landatu du Izarok.\nTxotx irekiera Alorrenean\nTxistularien eta dantzarien konpainian sartu da Izaro Alorrenean sagardotegira. Sagar dantza eskaini diote, eta elkarri eskua emaneaz, sartu dira guztiak sagardotegira. Abeslari bizkaitarrari dantza saioa eskaini ostean, Izaro kupelera joan eta txooootx egiteari ekin dio esanez "Gure sagardo berria". Ondoren, bazkaria eduki dute bertaratu direnekin batera.\nTxotx denboraldi berriaren irekiera ekitaldia\nOlatz Lasa urt 15 Eskualdea


IES Mungia BHI – Asier Perez – Inspirarte\nIES Mungia BHI – Asier Perez\n“Eztanden dardara, barruan egonda ere, argi nabaritzen zen.”\nAitite-amamen gerra zibila\n“AITITA AMONEN GUDA ZIBILA” – ASIER PEREZ\nMungiako Elorriaga kalean irakurri duzun esaldi hau Asier Perez Zabalak idatzitako “Bonben zarata izugarria” narraziotik hartuta dago. Narrazioa, beste 42 kontakizunekin batera Aitita-amamen guda zibila liburuan bilduta dago. Liburua Mungiako institutuko DBH 4. mailako ikasleekin egindako idazketa proiektuaren emaitza da.\nRamon Saizarbitoriaren Lili eta biok eleberria irakurri eta irakurketa solasaldietan landu ondoren, geure gazteek beren aitita-amamen guda eta gudaoste garaiko oroimena gogora ekartzeko aukera izan dute 2019an argitaratu zen lan honetan. Lurperatutako mamuak agerian jartzeko eta ahaztutzat utzitakoa azaleratzeko.\nKontakizunak era zuzen, xalo eta garbian emanda daude, idatzitik baino ahozkotik hurbilago. Tonua ere halakoa da, biguna, eta hizkera, herrikoia sarritan. Hunkigarriak dira beren apaltasunean. Ez digute kontatuko sarritan irakurri ala entzun ez dugunik, baina oraingoan geure hurbilei gertaturikoak dira bertan azaltzen direnak. Belaunaldien arteko tarteak laburtu egiten dira horrela, mugak lausotu belaunaldien arteko lotura berreskuratuz transmisioa eta oroimenarekin batera.”


34E/2021 EBAZPENA, maiatzaren 19koa, Industriaren, Energiaren eta S3 Proiektu Estrategikoen zuzendari nagusiak emana, zuzentzen dituena urtarrilaren 13ko 2E/2020 Ebazpenaren eranskinean justifikazio partziala eta azken justifikazioa aurkezteko finkatutako epeak.\nGarapen Ekonomikorako kontseilariaren maiatzaren 20ko 91/2016 Foru Aginduaren bidez, I+G proiektuetarako laguntzen araubidea ezarri zen.\nIndustriaren, Energiaren eta S3 Proiektu Estrategikoen zuzendari nagusiaren urtarrilaren 13ko 2E/2020 Ebazpenaren bidez, I+G proiektuak egiteko laguntzen 2020ko deialdia onetsi zen (2020ko 27. Nafarroako Aldizkari Ofiziala, otsailaren 10ekoa). Deialdiaren eranskinean hauxe ezarrita zegoen:\n3. Frogagiriak aurkezteko epeak.\nHauexek dira diruz lagundutako jarduketaren frogagiriak aurkezteko epeak, 91/2016 Foru Aginduaren 14. artikuluan aipatzen direnak:\n1.–2020ko urriaren 1era arte (egun hori barne): tarteko lehen txostena aurkeztuko da, proiektuaren helburu teknikoak zenbateraino bete diren azaltzeko, onuradunak ordura arte egindako gastuaren erantzukizunpeko adierazpena gehituta.\n2.–2021eko apirilaren 1etik 2021eko ekainaren 1era arte (egun hori barne): justifikazio partziala aurkeztea.\n3.–2021eko urriaren 1era arte (egun hori barne): tarteko bigarren txostena aurkeztuko da, proiektuaren helburu teknikoak zenbateraino bete diren azaltzeko, onuradunak ordura arte egindako gastuaren erantzukizunpeko adierazpena gehituta.\n4.–2022ko apirilaren 1etik 2022ko ekainaren 1era arte (egun hori barne): azken justifikazioa aurkeztea.\nAkats bat dago, izan ere, justifikazio partziala eta azken justifikazioa aurkezteko finkatutako epea ez da hiru hilabetekoa, bikoa baizik.\n1. Industriaren, Energiaren eta S3 Proiektu Estrategikoen zuzendari nagusiaren urtarrilaren 13ko 2E/2020 Ebazpena zuzentzea. Ebazpen horren bidez I+G proiektuak egiteko laguntzen 2020ko deialdia onetsi zen (2020ko 27. Nafarroako Aldizkari Ofiziala, otsailaren 10ekoa). Honako honen bidez, justifikazio partzialak eta azken justifikazioa aurkezteko epeak aldatzen dira:\n2.–Justifikazio partziala aurkeztea. Proiektua 2021eko martxoaren 31 baino lehen bukatzen bada, proiektua bukatu eta hiru hilabetera aurkeztuko da beranduenez. Gainerako kasuetan, oro har, hiru hilabeteak honela kontatuko dira: 2021eko apirilaren 1etik (egun hori barne) 2021eko ekainaren 30era arte (egun hori barne).\n4.–Azken justifikazioa aurkeztea: proiektua 2022ko martxoaren 31 baino lehen bukatzen bada, proiektua bukatu eta hiru hilabetera aurkeztuko da beranduenez. Egun horretan bukatzen diren proiektuan kasuan, hiru hilabeteak honela kontatuko dira: 2022ko apirilaren 1etik (egun hori barne) 2022ko ekainaren 30era arte (egun hori barne).\n2. Ebazpen hau S3 Proiektu Estrategikoen Zerbitzuko zuzendariari igortzea.\nIragarkiaren kodea: F2110395


Zakurraren osasuna zaintzeko lepokoa | Consumer\nZakurraren osasuna zaintzeko lepokoa\nZakur-lepokoei ainguratutako gailuek aukera ematen dute txakurrak gure aurrean zer egiten duen jakiteko, pultsazioak neurtzeko eta osasun-arazoak detektatzeko\nZer egiten dute txakurrek bakarrik daudenean? Hauxe da Espainian bizi diren ia bost milioi harkoskoen jabe askoren galdera. Galdera horri erantzuteko proposatu da teknologia. Nola? Lepoko zakarrak dira, eta txakurraren mugimenduak arakatzen dituzte une bakoitzean, eta aukera ematen dute zenbat lo egiten duten, jokoetan zer ordutan inbertitzen duten edo, gizakiak etxetik kanpo dauden bitartean, lagun iletsuak estresa duen jakiteko. Informazio hori, gainera, baliagarria da txakurraren gaixotasunak garaiz antzemateko.\nTxakurraren osasuna zaintzen duten lepokoak\nZer egiten dute txakurrek jabea ate batetik irteten denean eta maizter iletsua etxean bakarrik geratzen denean? Teknologiak harburuak zaintzea eta galdera horri erantzutea proposatu du: jada posible da lau hankako laguna zer den jakitea, gizakiok lanean gauden bitartean edo asteko erosketak egiten ditugun bitartean.\nZakurrentzako lepokoek aukera ematen dute kantxak zer egiten duen ikusteko.\n“Sortu dugun lepokoak aukera ematen du txakurrak oinez, jolasean edo atsedenean inbertitzen duen denbora monitorizatzeko, eta informazio hori baliagarria izan daiteke animaliaren osasun-egoera ezagutzeko”, adierazi dute Whistle zakur zakarraren sortzaileek. Gailu honek 75 euro inguruko prezioa du, eta txakurraren eguneroko jarduerei buruzko informazioa jasotzen du, denbora errealean, eta kezkatuta dagoen lagunari berehala ezagutzeko aukera ematen dio, telefono mugikorraren bidez.\nEtxetik kanpo zortzi orduz zakurrik gabe egoten bada -lanegun arrunt batek irauten du-, nahikoa izan daiteke txakurrak lau hankako lagunak bere absentzian zer egiten duen galdetzea. Aldi esanguratsua da, halaber, kantxa ondo egongo den edo albaitariari premiazko bisita behar duen istripurik ez ote duen izango galdetzeko.\nEgunean zehar txakurraren jarraipena egiteko gailu horiek arinak dira, eta, ondorioz, zakur-lepokoari ainguratu egiten zaizkio, animaliak ez ditzan hauteman.\nTramankulu horiek ematen duten informazioa ez da aski txakurraren eguneroko ohiturak ezagutzeko. “Kandelaren errutinari buruzko datuek jarraibide interesgarriak eskain diezazkiokete albaitariari, eta horrek jakin ahal izango du zer informazio jaso duen txakurrak osasun-arazoren bat badu”, gehitzen dute tramankulu horien sortzaileek.\nLepokoak, txakurrak kanpoan zer egiten duen jakiteko\nBost milioi txakur inguru bizi dira Espainiako etxeetan, Konpainiako Animalientzako Elikagaien Fabrikatzaileen Elkarte Nazionaleko erroldaren arabera. Txakur horiek maitasunez maitatzea eta osasun-egoera dela eta haien jabeak kezkatuta egoteak azaltzen du gero eta enpresa teknologiko gehiago sortzen direla txakurren merkatuan.\nZakurrentzako lepokoak txakurren jarduera eta pultsazioak dira, eta informazio garrantzitsua albaitariarentzat\nWhister-ek sortutako lepokoa, beraz, ez da hiriguneko ile-apaintzaileen ongizatea zaintzen duen bakarra. Beste gailu batzuk ere sortu dira: Fit Bark, txakurrik gabeko txakurrik gabe, berehalako informazioa biltzeko. Fitbark, hezur formako diseinu sendoa du, animaliaren lepokoari buruzko informazioa jasotzeko.\nBaina, nola funtzionatzen dute tramankulu horiek? Txakurraren mugimenduak miatzen dituzten dispositiboak eta kaltetuak ez daude hurbil txakurren pultsazioak jarraitzeko eta erregistratzeko. Hala, jakin daiteke ea txakurra bete-betean dagoen edo ez, aitzitik, estres zakarra jasaten du, bakardade-uneak gaizki jasaten dituelako.\nTxakurrentzako teknologia, albaitariarentzat baliagarria\nDatu horiek Kanadako lepoko teknologikoan idatzita geratzen dira. Jabea wifi sare batera konektatuta dagoenean bakarrik sar daiteke bertara: smartphone-ak horrela emango dio bere lagun ilunaren jarduerari buruzko informazio guztia telefonoaren pantailan.\nAlbaitariak ere erabili ahal izango du txakurren informazio zehatza. Ez da beti erraza izaten txakurra gaixorik noiz dagoen jakitea edo ustekabeko zakur hotzeriaren biktima izatea. Aplikazio horri esker, txakurraren bizi-ohiturak eta erritmoak alda daitezke, eta, horri esker, txakurren medikuak errazago ebaluatuko du paziente ilunaren osasun-egoera.\nalbaitariak animaliak lepokoak maskotak osasuna perros-eu pultsazioak teknologia txakurra zaindu txakurraren osasun


Musikearen zaindariaren eguna ospatuteko ospakizun ugari egingo dira Arratian - Arratia - Begitu.eus\nMusikearen zaindariaren eguna ospatuteko ospakizun ugari egingo dira Arratian\nAsier Abrisketa 2021-11-18 13:33\nLuis Iruarrizaga Abesbatza.\nZemendiaren 22an ospatuten dan Zezili Deunaren inguruan kontzertu eta kalejirak egongo dira hurrengo egunetan Igorren, Artean eta Areatzan.\nLehenengo ekitaldia zapatuan, hilak 20, izango da Igorreko Kultur Etxean. Aurten 40 urte bete dauzan Luis Iruarrizaga Abesbatzak eskainiko dau kontzertua urtero lez, oingoan Bilboko Sanfran Koruegaz batera. Egun eta ordu berean, Diman be kontzertua egon behar zan, baina atzeratu egin da 4kote abots zurien boskotearen emonaldia.\nHilaren 25ean barriz, eguena, kalejirea egingo dabe Arratiako Musika Eskolakoek Artean. 18:30ean urtengo dira Kultur Etxetik instrumentuakaz, herriari buelta emon eta bai plazan bai udaletxean egingo dabe geldialdia kantetako.\nZemendiaren 27an, zapatua, izango da Areatzako Bandaren txandea. Eleizan eskainiko dabe Santa Zezilia kontzertua 19:30ean. Oin arteko zuzendariak, Paula Perez Buenok pieza bat zuzendu eta lekukoa zuzendari barriari pasauko deutso, trantsizinoa sinbolizetako. Aritz Labrador Odriozola zuzendaria izango da beraz, gainontzeko piezak gidatuko dauzana.


Philip K.Dick - Meettok Euskarazko eta gaztelaniazko literaturako argitaletxe independentea\n16/12/1928 - 02-03-1982\nPhilip Kindred Dick 1928ko abenduaren 16an jaio zen Chicagon. Arreba biki bat zuen, Jane izenekoa. Handik aste gutxitara, Aseguru konpainia bateko langile bat pasa zen Dicktarren etxetik, eta Philip jaio berria elikatu gabe zegoela ohartu zen, eta Jane, berriz, zaurituta. Umeak ospitalera eraman zituen, baina Jane bidean hil zen. Arreba bikiaren heriotzak eragin handia izan zuen idazlearen obran nahiz bizitzan.\nLau urte zituela, haren gurasoak banandu egin ziren, eta Philip amarekin joan zen bizitzera. Haurtzaroan zenbait osasun arazo izan zituen: asma, agorafobia edota takikardia. Oso txikitatik hasi zen irakurtzen, eta Unknown eta Astounding bezalako aldizkarien eskutik zaletu zen zientzia fikziora.\nHamazortzi urterekin bere kabuz bizitzera joan, eta disko-denda batean hasi zen lanean. Irratian disko-jartzaile gisa ere jardun zuen. Garai hartan unibertsitate ikasketak hasi zituen, baina ez zituen amaitu. 50eko hamarkadaren hasieran idatzi zituen bere lehen narrazioak, eta zenbait aldizkaritan eman zituen argitara. 1955ean iritsi zen haren lehen eleberria: Solar Lottery.\n60ko hamarkadan hurbil sentitu zituen beat belaunaldiko poetak, kontrakultura eta ezkerreko ideiak. Vietnameko Gerraren aurka azaldu zen, eta FBIak espedientea ireki zion. Hippie kulturarekin bat egin, eta drogak hartzen hasi zen; batez ere, anfetamina eta LSDa. Bizitzan zehar haluzinazio eta irudipen ugari izan zituen, baita krisi psikotikoak ere. Dickek berak susmoa zuen eskizofrenia zuela. Haren obran bizitza ilusio gisa agertzen da sarritan, eta oso ohikoak dira bizitza edo unibertso paraleloak. Desoreka horiek guztiek arazoak ekarri zizkioten bizitza pertsonalean. Bost bider ezkondu zen, eta beste hainbestetan dibortziatu.\n1963an Hugo saria eskuratu zuen The Man in the High Castle eleberriagatik. Eta 1975ean John W. Campbell saria, Flow My Tears, the Policeman Said lanagatik. Harenak dira Do Androids dream of Electric Sheep? (1968) edota Ubik (1969) maisu-lanak ere. 44 eleberri eta 121 narrazio labur idatzi zituen.\n1982ko martxoaren 2an hil zen Santa Anan, Kalifornian, bihotzekoak jota.


Ligardes - Wikipedia, entziklopedia askea.\nPierre DULONG (2014-2020)\n44° 02′ 26″ N, 0° 28′ 57″ E / 44.040555555556°N,0.4825°E / 44.040555555556; 0.4825Koordenatuak: 44° 02′ 26″ N, 0° 28′ 57″ E / 44.040555555556°N,0.4825°E / 44.040555555556; 0.4825\nFrancescas, Lamontjoie, Moncrabeau, Nomdieu, Gazaupouy eta Pouy-Roquelaure\nLigardes (frantsesez eta ofizialki: Ligardes) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 217 biztanle zituen.\n2007an Ligardes udalerrian erroldatutako biztanleak 237 ziren. Familiak 96 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 40 seme-alabarik gabeko familiak ziren, 28 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 120 etxebizitza zeuden, 97 familiaren etxebizitza nagusia ziren, 12 bigarren erresidentzia ziren eta 11 hutsik zeuden. 114 etxeak ziren eta 3 apartamentuak ziren. 97 etxebizitza nagusietatik 85 bere jabearen bizilekua ziren, 10 alokairuan okupaturik zeuden eta 2 doan lagata zeuden; 8 etxek bi gela zituzten, 5 etxek hiru zituzten, 25 etxek lau zituzten eta 60 etxek bost zituzten. 46 etxek euren parking plaza propioa zuten azpian. 43 etxetan ibilgailu bat zegoen eta 44 etxetan bat baino gehiago zituzten.\nLigardes udalerriko biztanleria-piramidea 2009an .\n2007an lan egiteko adina zuten pertsonak 150 ziren, horien artean 104 aktiboak ziren eta 46 inaktiboak ziren. 104 pertsona aktiboetatik 89 lanean zeuden (50 gizon eta 39 emakume) eta 15 langabezian zeuden (8 gizon eta 7 emakume). 46 pertsona inaktiboetatik 21 erretiraturik zeuden, 10 ikasten zeuden eta 15 "bestelako inaktibo" gisa sailkaturik zeuden.\n2009an Ligardes udalerrian 97 unitate fiskal zeuden, 242,5 pertsonek osaturik. Pertsona bakoitzeko diru-sarrera fiskalaren mediana urteko 15.139 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 5 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Ligardes udalerrian 19 nekazaritza-ustiategi zeuden, 858 hektarea erabiltzen.\nPouy-Roquelaure (2,9 km)\nGazaupouy (4,3 km)\nLamontjoie (5,0 km)\nFrancescas (5,0 km)\nSaint-Vincent-de-Lamontjoie (5,5 km)\nBerrac (6,1 km)\nNomdieu (6,1 km)\nSaint-Mézard (6,3 km)\nLa Romieu (6,7 km)\nFieux (7,4 km)\nLarroque-Engalin (7,4 km)\nSaint-Martin-de-Goyne (7,8 km)\nLasserre (7,8 km)\nCastelnau-sur-l'Auvignon (7,8 km)\nBNF: 15255798x (data)\nOrriaren azken aldaketa: 3 abendua 2019, 11:08.


Barakaldoko Berritzegunea Bloga: MAIATZAK 17\nHOMOFOBIA, LESBOFOBIA ETA TRANSFOBIA KONTRAKO EGUNA\nEl próximo viernes, 17 de mayo, se celebra el día internacional contra la homofobia, lesbofobia y transfobia. Las asociaciones LGTB de nuestra Comunidad (Aldarte, Gehitu, Guztiok y Errezpetuz) han elaborado diferentes propuestas para llevar a las aulas y trabajar con nuestros alumnos y alumnas que la elección de una determinada opción sexual no debe suponer discriminación y merece recibir un trato igualitario. Los derechos sexuales también son derechos humanos.\nA ellas se suma, un año más, la Diputación de Bizkaia con su campaña 2013. manifiesto, cartel y un CD con los materiales que se hará llegar a todos los centros de Secundaria de Bizkaia en estos días.Todas estas propuestas están recogidas en la web de “Eskola bakegune”\nDatorren maiatzaren 17an homofobia, lesbofobia eta transfobia kontrako eguna ospatuko da. Horretarako LGTB Elkarteek kanpainak eta hezkuntzarako materialak prestatu dituzte. Eskola Bakegune web orrian aurki daitezke elebidunetan.\nALDARTE (Gay, lesbiana eta transexualen arreta zentrua):\nBigarren Hezkuntzako Ikastetxeetara zuzenduta dagoen gutunean prestatu duten erakusketaren berria eman eta parte hartzera gonbidatzen dute. Erakusketa, “Homofobia iraganeko kontua da” izenpekoa, 13 txartel handiek osatzen dute eta azaltzen diguten ideia hauxe da: Sexu eskubideak Giza eskubideak dira. DBHko 4. mailara eta Batxilergoko ikasleentzat zuzenduta dago eta gida didaktikarekin batera luzatzen digute.\nGEHITU (Euskal Herriko gay, lesbiana, transexual eta bisexualen elkartea):\n“Soineko berria” bideoa (13,46´) eta bere gida didaktikoa eskeintzen ditu . Nahiz eta DBHko ikasleentzat zuzenduta egon Lehen Hezkuntzan ere erabil daiteke. Aniztasuna, “ezberdina izatea” gaiaren inguruko ideiak, aurreideiak eta sentimenduak plazaratzeko oso proposamen egokia da.\nBaita, Bigarren Hezkuntzara egokitutako 2 unitate didaktiko prestatu ditu. Lehenengo Ziklorakoak ikasleen sensibilizazioa eta kontzeptu batzuen definizioa ditu helburu. Unitate honek gida lagungarria dauka. Bigarren Ziklorako unitateak homosexualak edota transexualak diren pertsonen aurkako egoeratan sakontzea eta gogoeta egitea ditu helburu. Unitate honek ere gida lagungarria dauka.\nARARTEKO bulegoa (Euskadiko Autonomia Erkidegoko herritarren eskubideen babeslea):\n“RAINBOW Project” Europako gay eta lesbianen elkarteak, eskolak eta komunikabideetako profesionalak harremanetan jartzen dituen proiektu bat eskeintzen digu, haurrek genero-identitaterako eta joera sexualerako duten eskubidea sustatze aldera. 6 eta 16 urte bitarteko ikasleei begira 9 film labur, gida eta baliabide didaktikoak aurki daitezke prestatutako CD batean. Elkarbizitza IV Jardunaldietan partehartzaileen artean banandu ziren. Gida eskuragarri dago esteka honetan\nBIZKAIKO ALDUNDIAK ere, homofobia, lesbofobia eta transfobiaren aurkako kanpaina, aurten Hezkuntza eremuan ardazturikoa, martxan jarri du. Bigarren Hezkuntzako Ikastetxeetara kanpainiako idatzia, txartela eta baliabidekin argitaratutako CDa helarazi egingo zaizkie.\nAndalucian aurkeztu duten kanpaina eta materialak\nProyecto europeo "Escuelas sin armarios"


Txinako eskuzko kate polipastaren fabrikatzaileak eta hornitzaileak - Kalitate handiko eta aurreratua - LIG Itsas Makineria\nHasiera > Produktuak > Polipastoa > Eskuzko kate polipastoa\nEskuzko Chain Hoist hornitzaileakï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan eginiko kalitate handiko Eskuzko Chain Hoist gara, eskulan aurreratuarekin. Ziur egon zaitezke gure Eskuzko Chain Hoist erosteko, gure aurrekontua behar baduzu, prezioen zerrenda eman dezakegu.\nGoiburu baxuko eskuzko kate polipastoa\nGoiburu baxuko eskuzko kate polipastoa. Eskuzko polipasto txikia. Gure konpainiak garatu berri duen produktua da. Diseinu espezifikoaren bidez, puntu finkotik hurbilen dauden objektuak igo ditzake monorail orgaaren eta eskuzko blokearen konbinazio baxuko espazioaz jabetzeko. Bereziki egokia da ekipamenduak leku mugatuan instalatzeko eta mantentzeko. Horrez gain, produktu honek pisu arina, esku txikia eta kostuak aurreztearen abantailak ditu.\nEskuzko Kate bloke konbinatua\nEskuko kate polipasto txikia\nEsku-katearen polipastoa Aplikazio-esparrua: Zabalera oso baxuko polipastoa irtenbide ezin hobea da aplikazio berezietarako zure sake-eskakizun gogorrenak betetzeko. Hauek industria astunek erabiltzen dituzte gehienbat helburuetarako. Alanbre-soka elektrikoko polipasto elektriko ertain/astuneko zabalera baxuko hau oso erabilia da ertain eta ontziratu gabeko eragiketetan.\nGarrantzi handiko kate polipastoa\nHeavy Duty Chain Hoist Aplikazio-esparrua: makinen instalaziorako, zama altxatzeko, ibilgailuak kargatzeko eta deskargatzeko erabiltzen da, industria, nekazaritza eraikuntza, meatzaritza, etab., batez ere aire zabalean eta elikadurarik gabe. Eskuzko polipasto sorta hau monorrailekin erabil daiteke igogailu-garraio-orga bat osatzeko, monoraila garraiatzeko edo eskuzko habe bakarreko garabietarako eta cantilever garabietarako.\nOrga eskuko kate polipasto integratua\nOrgaren esku-katearen polipasto integratuaProduktuaren ezaugarriak... 3.000 kg-ko edukiera duten serie honetako unitate guztiek kate bakarreko erorketa dute eta gutxieneko tartea (A diment.) gehiago murriztu da. Ideala sabai baxua eta zabalera mugatua duten aplikazioetarako.\nEskuzko kate polipastoa Orga batekin\nEskuzko kate-poliparekin Orgadun Produktu-ezaugarriak - Eskuzko kate-blokea hobetsi ohi da erabileraren artean tarte luzeak dauden edo erabilera-aldaketa maiz egiten duten aplikazioetarako, eta horrek arreta berezia jarri behar da zerbitzuan dauden ikuskapen-prozeduretan, hori ziurtatzeko. azken erabili zenetik ez da kalte edo hondatze handirik gertatu.\nEskuzko kate polipastoak\nEskuzko kate-polipastoak katea inguratzen duen danbor edo igogailu-gurpil baten bidez zama altxatu edo jaisteko erabiltzen den gailua da. Eskuz funtzionatzen du eta katea erabiltzen du altxatzeko euskarri gisa. Karga igogailu baten bidez lotzen da polipastoki.\nHSZ-T motako kate polipastoa\nHSZ-T motako kate-polipastoaHSZ-A motako eskuko kate-polipastoa salgai HSZ serieko kate-blokea eskuz erraz maneiatzen den gailu eramangarri bat da. Lantegietan, meategietan, baserrietan, eraikuntza-lanetan, kaietan, kaietan eta biltegietan erabiltzeko egokia da ekipamenduak espalatzeko, baita salgaiak kargatzeko eta deskargatzeko ere; bereziki onuragarria da elikadura hornidurarik ez dagoen tokietan altxatzeko. Kate-blokea edozein motatako orga bati lotu daiteke, kate-bloke ibiltari gisa. Egokia da monoraila garraiatzeko sistemarako, eskuz ibiltzeko garabietarako eta garabietarako.\nErosi Txinan egindako kalitate handiko eta teknologia aurreratua Eskuzko kate polipastoa Lig-i. Txinako Eskuzko kate polipastoa fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


Erlearen gerorako trabailuan | Erlearen gerorako trabailuan – iparraldekohitza\nErlearen gerorako trabailuan\nErle Beltzaren eguna antolatu du Euskal Erle Beltzaren elkarteak, igandean, Bidarrain. Parada izanen du jakinarazteko zer lan egiten duen erle beltzaren begiratzeko eta garatzeko. Bidean dituen erronken artean dira erregina ekoiztea, erle hautaketa, erlezainen formakuntza eta eztitegi partekatu baten zutik ematea.\nMilaka urte ditu erle beltzak euskal lurretan. Apis mellifera mellifera Pirinioetarik Eskandinaviaraino hedatu da mendez mende. Europa guzian kausitzen den erlea da, beraz, erle beltza edo erle basa. Haatik, Euskal Herrikoak tokiko berezitasunak baditu, besteetan bezala. “Hemen ikusten dugun erle beltza ez da Landetakoa bezalakoa, berezitasunak baditu hemengo ingurumenari loturik”, esplikatu du Fred Forsans Itsasu Pelloeneko erlezain eta Euskal Erle Beltza elkarteko lehendakariak. “Adibidez, aldaketa klimatiko gero eta handiagoak bizi ditugu, eta gai da horiei egokitzeko. Erregina, erruten hasten delarik, tanpez hozten badu geldituko da errutetik beste erleen ez akitzeko”. Beste ezaugarri inportante bat du bazka guti aski duela: “Erresalbu guti janez bizitzeko gai da; erle aski soraioa da. Azukre guti behar du; beraz, ez dugu hainbeste bazkatzerik. Abiatu nahi duen erlezain gai batentzat errazagoa da erle beltzen ezartzea teknika aise gehiago eskatzen duten hibridoak baino”.\nErle beltzaren eztiak ere baditu berezko ezaugarriak. “Erle hibridoa landare bakarrera doala errana da. Erle basa —erle beltza, hots— lore guztietara doa. Beraz, kalitate hobeko eztiaren ukaiteko parada gehiago duzu basarekin”. Halaber, ezkoarekin. Urteetan barroaren kontra baliatu diren tratamenduek ezkoa funditu dute, eta ezkoak, gizena denez, zikinkeriak oro atxikitzen ditu. Zailtasun handiak dituzte gero erlezainek ezko garbien egiteko, ezko bera baliatzen baita urte batetik bestera. Horretarik ateratzeko, Erle Beltza elkarteak beren ezko hostoen egitera bultzatu nahi ditu erlezainak. “Hostoen egiteko mekanika bat erosi dugu, erlezainek ez ditzaten eros Italiatik, Espainiatik edo nik dakit nondik jin ezkoak, entrabaleko kalitatekoak. Horrela, zuhaurren ezkoa baduzu, badakizu ona dela”.\nKutsadura mota desberdinek makur handiak egiten baitituzte erleetan, jakina da. Lehenik, erlezaintzari lotu gaitza bada: barroa akaroa. “Erleen hiltzea eragiten duen arrazoi nagusia da, gaur egun. Biziki akaro erasokorra da. Badira tratamendu gero eta azkarragoak horren kontra, baina barroak ihardukitzen dio, eta emendatzen da. Antibiotikoen logika bera da, nolabait. Arras kezkagarria da”. Erlezaintza biologikoan ari direnek ikusten dute nekez iraun daitekeela horrela: “Biologikoan direnetan badira urtean zortzi aldiz tratatzen dutenak azido oxalikoarekin, eta ikusten duzu kofoineko metalezko partea arrunt herdoildua sasoi bukaeran”. Hain zuzen, euskal erle beltzaren kontserbatorioak horri buru egiteko lana hasia du azken urte hauetan. Xedea da barroari buru egiteko gai izanen diren erle beltz erroen sortzea. “Ondoko bost urteetan ez bagara heltzen buru eginen duten erroen sortzen, biziki neke izanen da erle mulkoen atxikitzea”.\nHorri gehitu zaio liztor asiarraren arazoa, ez dena ttipia. “Azken bi urtetan doi bat ttipitua zen, baina aurten berriz jina da gogor. Itsasaldean bada franko, ur anitz behar baitu liztor asiarrak. Mendialdean ez da hainbeste”.\nErleari kalte egiten dion beste iturria produktu kimiko kutsakorrena da. “Bistan da, pestizidak badira. Hemen gaindi ez dugu sobera monokulturarik; beraz, pentsa genezake neonikotinoideek ez gaituztela hainbeste hunkitzen. Haatik, bada har bat, Cirphis izenekoa, belarra jaten duena, eta pozoi biziki bortitzak baliatzen dituzte laborariek horren kontra. Aurten tratamendu kimiko horiek emendatu dira azkar, anitz lakasta eta zorri agertu baitira denetan aroarekin”. Bortuan dituzten erleekin arazo iturri handi bat dute erlezainek: ardien bainu tokiak. Ardien bainu tokietan, artzainek zorri eta marmutxa mota orotakoen garbitzeko produktu kimikoak baliatzen dituzte. Frantzian debekatuak diren pozoiak dira, mugaz bestaldean erosten dituztenak. Ardiak banaka pasarazten dituzten bainagietan sakatzen dute pozoia urarekin nahasia, baina problema da anitzetan han berean uzten dutela ur kutsatu hori. Erleak edatera joaten direlarik, ez du barkatzen, hiltzen ditu. “Erle anitz galdu dugu mendian, eta ez genuen ulertzen. Gune basa batzuetan genituen, begiratuak, eta erle saldo osoak galtzen genituen. Ulertu dugu bainu tokietako produktuengatik zela”.\nTokiko erroa helburu\nEsperientzia interesgarri baten plantan ematera ekarri ditu erlezainak ardi bainagien ezbehar horrek. Garaziko bortuko sindikatuarekin elkarlanean, ugaltzeko zentroa sortu dute kofoinak jarriz Mendibeko Gasnatei leku ezagunean. “Bilkura bat egin genuen Gasnatei inguruko laborari guziekin, eta adostu genuen bainu tokiak hustuko zituela aldiro enpresa batek sindikatuak pagaturik %80”. Bidenabar, erle mota nahasketarik ez gertatzeko: “Ibar aski hetsia bilatzen genuen, erleak lekuan berean egoteko gisan, ez zedin kutsadura genetikorik gerta beste erle mota batzuekin. Ondorioz, Garaziko sindikatuak erle borturatze galde bat duen aldi guziz eskatzen du erle beltza izan dadin; bestela, debekatzen du”. Baditu bere mugak horrek, sindikatuak eremu komunetan baizik ez baitu manatzen. Funts pribatuetan gertatzen dena ez dute menperatzen.\nKutsatze genetikoa ekiditea xede, beti, beste inbasio bat dute partida erle beltzen zainek. “Gaur egun bada nagusitasun handia duen erle mota bat, buckfast izenekoa. Erraten diote ‘erle ideala’. Asmatu zuten, eta asmakuntza agiri bat jarri diote egileek; aski harrigarri da laborantzan bizidun bati halako jabetza agiri baten ezartzea. Mantsoa da, erreginak nasaiki erruten du, ezti anitz ekoizten du. Baina erle hibrido horiek, agiripean direnez, tomateak bezala da, ez dituzu zuhaurrek umarazten ahal, behartua zara urtero erreginen erostera”.\nBai, baina, hara, erlea ibiltaria baita, nahasten da beste erleekin: “Kotxoak ehunka kilometro egin ditzake ugaltzeko. Ez da ardiekin bezala, zerradura artean atxikitzen ahal duzuna. Beraz, erleak gurutzatzen dira, eta kutsatze genetikoak sortzen dira. Galtzen duzu tokiko erroa, eta erle oldarkorrak bilakatzen dira. Ez duzu gehiago deus kontrolatzen, eta larria da. Frantzian buckfast horrekin ari dira tira-ahala”. Erraten dute kofoineko 100 kilo ezti ekoizten duela erle horrek; erle beltzarekin ari direnak 20 kilotan dira: “Diote ‘eztia pixa egiten duela’ erle horrek. Menturaz, baina erraten ez dutena da hamar erlekumetarik sei galtzen dituztela, leher egiten baitute. Gero, eztia arras merke saltzen dute. Laborantza produktiboaren logika da”. Hego Euskal Herriko erlezainek kasu handia egiten diote horri, eta ez dute uzten halako kolonizaziorik, erle beltza zaintzeko gisan. Landetan buckfast ekoizle handi-handi bat bada, eta Ipar Euskal Herrian ere azkarki sartua da.\nHorregatik, erle beltzaren kontserbatorioaren bidez, mantsoa izango den erle beltza hautatu nahi dute. “Bi hautaketa irizpide baizik ez ditugu bilatzen ahal aldi berean: mantsotasuna eta garbitasuna. Garbitasuna da erleek kofoin baten garbitzeko duten gaitasuna. Kofoin bateko zikinkeriak biziki ongi garbitzen dituzten erleek eritasunei ihardukitzen diete gehiago”. Nola egiten da hori? Erreginak errun duelarik, ehun arroltze kentzen dituzte kofoinetik, moztuz; hiltzen dituzte izozkailuan ezarriz, eta biharamunean berriz kofoinean ematen. Horri esker ikusten ahal dute erleek zenbat arroltze hil kenduko dituzten. “Ohartu gara kofoin batzuetan %45 kendu dituztela, eta beste batean, %99. Beraz, %99ko erroak atxikiko ditugu. Gero, teorikoa da, ezen ikusi baitugu barroa oraindik emendatzen ari dela; beraz, ez dugu nahi bezalako emaitzarik oraino”.\nErronka ez du ttipia Euskal Erle Beltza elkarteak, alimaleko lana eskatzen baitu hautaketa, behaketa eta jarraipen lan horrek. “Guk suertea dugu, Hego Euskal Herriarekin egiten baitugu, eta laguntza handia da”. Erbel egitura sortu zuten Euskal Herri guziko erlezainen artean hautaketa lanaren eramateko. “Erbelekin berezitu gara erle beltz erreginen hazkuntzan. Batetik, erro hautaketa egiten dugu, eta, bestetik, erregina ekoiztea”. Beste erle motekiko eztabaida luze eta antzu batean sartzeko partez erabaki dute erle beltza zabaltzea ahal bezainbat. “Deus ezagutzen ez dutenek, lehen kofoina hartuko dutelarik, ez dute kasurik eginen beltza ala ez beltza. Interneten bilatzen dute, atzematen dituzte kofoinak, eta hamarretarik bederatzi buckfast-ak dira. Horregatik, gure helburua da eginahala erle beltzaren erroen sortzea eskaerari erantzuteko”. Gurutzatzerik ez den eremuak erdietsiz, gainera, erlezainen autonomiara heldu nahi lukete. Bakoitza bere erreginen ekoiztera heltzen den egunean ez baitu kanpoan erosterik.\nErlezainen bizibiderako ere ikusten dizkio abantailak Pelloeneko laborariak: “Tokiko ekoizpen bat izango da, eta buckfast-en hedapen masiboa geldiaraz daiteke horri esker. Gainera, erregina ekoizle izanen diren erlezainentzat ogibide iturri gehigarria da”. Hain zuzen, ohartu dira usaiak ez direla arras berak Ipar eta Hego Euskal Herriko erlezainen artean maila horretan. “Ipar Euskal Herrian buruan duguna da eztia ekoiztea. Hego Euskal Herrian, berriz, ezti kotsia egiten dute, baina erlekumeak ere bai, eta erreginak. Ulertu dute denetarik egin behar zela. Euria biltzen baduzu akaziaren eta gaztainaren denboran, eta idortea ondotik elarraren aroan, eztirik gabe gelditzen zara. Han, diru iturria bermatuko dute erlekume eta erreginei esker”. Horri buruz joateko asmoa dute beraz Ipar Euskal Herriko erle beltzen zainek ere.\nFormakuntza eta eztitegia\nErle beltzaren garatzeko beste funtsezko lana jendearen formakuntza du elkarteak. Hilabetean behin ikastaroak antolatzen ditu erlezain amateurrentzat. Urtaroz urtaro erakusten zaie nola eraman kofoineko lana. Aldi berean, Senpereko laborantza eskolak sail bat sortua du erlezainen formatzeko, plantatzeko gero. “Ongi da, elkarren osagarri baitira denak. Proiektu anitz ari dira aitzina, emeki-emeki”.\nBere bidea egiten ari da elkartea. 80 erlezain badira gaur egun Ipar Euskal Herrian erle beltzarekin ari direnak. “Bilakaera bat bada, eta ongi dena da urtero badirela ofizioz erlezain jartzen direnak. Ez da aise, ikusi beharko da denak helduko diren, baina guk laguntzen ditugu”, segitu du Forsansek.\nEta garatze horretan beste proiektu handi bat badute buruan Erle Beltzakoek. Eztitegi partekatu bat egin nahi lukete. “Badira urteak buruan dugula. Nahi genuke beste elkarte batzuekin partekatu, bi hilabetez baizik ez baitugu ezti egiteko gelaren beharrik. Ez gara ariko eraikin baten egiten bakarrik guretzat. Itsasun, konparazione, eraikin berria egin dute ehiztariek berendako, eta 200.000 euroko diru laguntza ukan dute horretarako. Galdegin diegu parteka genezakeen; ez dute nahi ukan”. Abantaila asko ikusten dizkiote baltsako ezti egiteko lekuari: “Kostuen partekatzea. Garbitasuna. Horrela jendeak ez luke zernahi eginen. Inguru garbi batean lan eginen luke, eztia ongi egoteko hezetasun hein egokia balukete. Kalitate berme bat litzateke”.\nERLE BELTZAREN EGUNEKO EGITARAUA\n10:00etan. Zein ingurumen natural erleentzat: hesiak, loreak, oihanpeko laborantza, laborantza eginmoldeak hitzaldia emanen du Alain Canet adituak.\n15:00etan. Erleen mozkinak eta gure osasuna, Catherine Ballot-Flurinen aholkuak apiterapiaz.\nEgun osoan. Argazki erakusketa, filma Beningo erlezaintzaz, ekoizpen merkatua, erlezaintzako tresna salmenta, haurren xokoa, animazioak, jana eta edana.\n“Tinduan ari zarelarik ere, sozial pixka bat egiten duzu”\nBi hartz askatu dituzte Aspe eta Ossau ibarretan